Kūrybos kampas 360° edukacinės dirbtuvės „NE šiukšlės“ (išvykstamosios)

„Kūrybos kampas 360°“ edukacinių dirbtuvių "NE šiukšlės" vedantysis Giedrius Bučas – bendruomeninių dirbtuvių „Kūrybos kampas 360°“ įkūrėjas, VšĮ „Už švarią Lietuvą“ vadovas, Pokyčių lyderis, visuomenininkas, socialinis verslininkas, 2020 metų darnos žygio pėsčiomis aplink mūsų šalį „Už švarią Lietuvą!“ iniciatorius, bendruomenės kūrybos namų K.I.N.A.S. „Panemunė“ bendraįkūrėjas, gamtosauginės Prezidento V. Adamkaus premijos laureatas.
Giedriaus vizija darnus ir švarus pasaulis. Jis dalinasi savo patirtimi bei žiniomis su visais besidominčiais darniu vartojimu ir aplinkosauga ir teigia, kad ypač įdomios diskusijos būna su vaikais, jaunimu ir šeimomis.
Dažnai žmonės sako, kad tai šiukšlės, tačiau taip nėra, kūrybingumo dėka, jas mes galime paversti naudingais ir praktiškais daiktais. Diskutuosime aplinkos apsaugos, ekologijos temomis, dalinsimės darnaus vartojimo ir tvaraus gyvenimo būdo patirtimi. Rankdarbių dirbtuvėlių metu mokomės daiktus "prikelti" antram gyvenimui ar pasigaminti juos iš antrinio panaudojimo žaliavų. Mokomės gyventi ekologiškai ir darniai, taip rūpinamės savo, savo vaikų ir visos planetos gyventojų sveikata, ugdome kūrybingas ir pilietiškas asmenybes.  Diskusija yra geriausias būdas rasti tiesą, pasidalinti žiniomis ir ieškoti teisingiausio kelio darnaus vartojimo link. Diskusijos metu vizualiomis priemonėmis mokiniams pristatomos šių dienų aktualijos ir problematika, globalinės problemos, analizuojame kokias vertybes mes puoselėjame, o svarbiausia ieškome būdų kaip šias problemas galime spręsti mes ir kas už tai atsakingas. Tiesa viena – atsakingas esu AŠ. Koks tas mano AŠ – griovėjas ar kūrėjas? Turime ne tik pagalvoti bet ir veikti, kad paliktume gražesnę, įvairiomis prasmėmis, planetą ateities kartoms.
Diskusijos – dirbtuvių metu mokiniai:
*Sužinos 5 pagrindinius darnaus vartojimo principus.
*Supras daiktų antrinio panaudojimo filosofiją.
*Išmoks pagaminti daiktus iš antrinių žaliavų.
*Supras savojo didžiojo AŠ galimybes.


Forumo teatro spektaklis ,,Žaidimas-Ne-žaidimo tema”

Forumo teatras ,,nauja”, daugeliui dar nežinoma, itin interaktyvi teatro forma. Ji ne tik praplečia turimas žinias apie teatro meno įvairovę, bet ir įtraukia žiūrovus į veiksmą, leisdama būti ne pasyviais spektaklio stebėtojais, bet ir jo bendrakūrėjais. Forumo teatro spektaklyje žiūrovai pasijus lyg azartiški sirgaliai krepšinio ar futbolo varžybose. Nors krepšinio mes nežaisime, bet adrenaliną ir žaidimą jiems pažadame! Nes Forumo teatras – tai atsakingas, bet dėl to nemažiau azartiškas žaidimas visuomenei aktualiomis temomis, kurio pagrindiniai žaidėjai – žiūrovai. Jie tikrieji spektaklio autoriai ir kūrėjai. Moksleiviai spektaklio metu išvys jiems aktualios istorijos pradžią iki herojų konflikto ir paskirstyti komandomis, galės siūlyti tolimesnius situacijos sprendimo „ėjimus“. Juos čia pat scenoje įkūnys profesionalūs aktoriai. Tai suteiks moksleiviams galimybę pasitikrinti savo sprendimus saugioje teatrinėje erdvėje ir padės jiems ieškoti naujų kūrybingų būdų situacijai spręsti.
Spektaklio metu ,,žaisime" ir ieškosime sprendimų šiuo metu aktualiomis moksleiviams temomis - būsimos profesijos pasirinkimo problemos, nerimas/baimė dėl ateities, patyčios mokyklose, motyvacijos mokytis stoka, santykiai su tėvais, mokytojais.

Forumo teatro metodas išskirtinis tuo, kad žiūrovai šiame teatre, ne pasyvūs stebėtojai, bet spektaklio bendraautoriai ir bendrakūrėjai. Forumo teatro metodo kūrėjas, žymus brazilų režisierius, edukatorius, tvirtina, kad šis teatro metodas, tai forumas, mokantis žmones keisti savo pasaulį. Žiūrovai šiame teatre išvysta savo realybės pasaulio atvaizdą, o vėliau šių atvaizdų realybėje vaidina arba režisuoja savo išsivadavimą. Visą tai ko žiūrovai pasieks išmonėje, galės perkelti ir į tikrą gyvenimą. Forumo teatro spektaklio metu žiūrovai praktikuojasi estetiniame, teatriniame pasaulyje, kad vėliau galėtų keisti savo socialinį pasaulį. Taip teatro scena tampa ne tik kūrybiškumo, bet ir socialinė erdvė.

Paslauga teikiama tik paslaugos gavėjo pasirinktoje įstaigoje (pvz., mokykloje)

Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Edukacinė programa „Tautodailės rekordai“ (1 - 4 kl.)

Jonavos rajono savivaldybės kultūros centras

Tikslas: skatinti moksleivius giliau pažinti tradicinę gyvenseną bei gyvuojančius tautodailės fenomenus. Uždaviniai:
1. Supažindinti moksleivius su agentūros „Factum“ 2009 – 2023 m. užfiksuotais tautodailės rekordais. 2. Skatinti moksleivius domėtis vaizduojamosios ir taikomosios liaudies dailės kūriniais. 3. Aktualizuoti tradicinės kultūros reiškinius: kalendorinius ir darbo papročius, tradicinius lietuvių liaudies žaidimus ir pramogas.  4.	Įkvėpti mokinius siekti rekordų.
5.  Taikyti įgytus gebėjimus ir žinias kūrybiniuose projektuose. Moksleivių dėmesys sužadinams video siužetu / pasakojimu „Artūro Narkevičiaus tautodailės rekordai“, kuriame Jonavos krašto sertifikuotų tautinio paveldo produktų tradicinis amatininkas, dvidešimties  Lietuvos tautodailės rekordų autorius pristato realizuotas kūrybines idėjas ir rekordinius pasiekimus. Mokiniai  supažindinami ir su kitų Lietuvos regionų tautodailininkų rekordiniais pasiekimais: A. Teresiaus, E. Gaubo, A. Baranausko, O. Bražėnienės, V. Vaičiūno, A. Ruželienės, V. Kuzino ir kt.  Užsiėmimo dalyviai  vertina tautodailininkų pasiekimus, generuoja asmeninių rekordų idėjas, svarsto, kokie jų pasiekimai, įdėjus maksimalias pastangas, galėtų tapti rekordiniais. Lankoma etnografinė ekspozicija, tyrinėjami tradiciniai dirbiniai, namų apyvokos rykai, darbo įrankiai. Reflektuojama fiksuojant, atrenkant, aptariant naudingus požiūrius ir idėjas. Siekiamas poveikis: mokiniai susipažins su rekordiniais vaizduojamosios ir taikomosios liaudies dailės kūriniais bei jų autoriais, analizuos tradicinės kultūros reiškinius, seks geraisiais kūrybiniais pavyzdžiais, generuos asmeninio rekordo idėją. Veiklos įgyvendintojas: Jonavos kultūros centro Krašto muziejaus edukatorė Rasa Kulytė - Libienė. Išsilavinimas: 1989 - 1993 m. ŠPI, pradinio mokymo pedagogika ir metodika; 2014 – 2016 m. VDU, etnologijos ir folkloristikos magistras. 20 metų pedagoginė  patirtis mokykloje, 9,5 metų etninės kultūros specialistės, edukatorės patirtis muziejuje.

Paslauga teikiama tik kultūros ar meno įstaigoje

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Pasaulyje elektronikos atliekos dabar susidaro tonomis. Tiesą sakant, maždaug du trečdaliai toksinių atliekų yra sena elektronika. Iš kur tokie kiekiai? Mes visi prisidedame prie mūsų planetos taršos elektronikos detalėmis, nesvarbu, ar tai būtų seno nešiojamojo kompiuterio pakeitimas nauju, ar naujo televizoriaus pirkimas kas keletą metų ir seno išmetimas. Pernelyg dažnai ši nereikalinga elektronika patenka į sąvartynus, potencialiai nutekinant kenksmingas chemines medžiagas į žemę. Tad geriausia jas perdirbti arba pakartotinai panaudoti. Yra įvairūs būdai ir metodai, kaip kovoti su šiomis atliekomis. Įdomiausia, kad šias senas detales galima kūrybiškai pakartotinai panaudoti, kuriant akį traukiančius meno kūrinius. Laidų ir grandinių naudojimas meno kūriniuose suteikia jiems taip trokštamą šiuolaikinį technologinį pojūtį. Mokiniai edukacijos metu sužinos apie tai kaip vyko elektronikos technologijų progresas nuo tranzistoriaus iki mikroschemos, atvėręs vartus įvairių modernių elektronikos prietaisų – kompiuterių, mobiliųjų telefonų, buitinės, medicininės ir kitos technikos atsiradimui, o kartu ir e-atliekoms. Išsinagrinėję kas yra kiekvieno kompiuterio viduje ir susipažinę su menininkų, kuriančių iš e-atliekų, darbais (skulptorius Gabriel Dishaw, fotografas Benjamin Von Wong, baldų gamintojas Rodrigo Alonso, Juvelyras Alex Matizo) mokiniai iš anksto išrūšiuotų senų elektronikos detalių kurs 2D menines instaliacijas ant medienos plokštės.


Spektaklis vaikams „Mažasis princas“ pagal Antoine de Saint- Exupery

„Mažasis princas“ – tai filosofinė pasaka, švelniai ironizuojanti „rimtą“, tik skaičius ir racionalųjį pradą pripažįstantį suaugusiųjų pasaulį. Čia raginama žvelgti į pasaulį atvira širdimi, kalbama apie tai, kas iš tiesų svarbu šiame gyvenime – meilę, patirtį, draugystę, atsakomybę. 1943 m. pasirodžiusi nedidelės apimties novelė – alegorinė pasaka „Mažasis princas“ – tapo visų laikų viena geriausiai perkamų knygų pasaulyje. Pagal ją kuriami spektakliai, operos, animaciniai ir vaidybiniai filmai. Į „Mažojo princo“ pasaulį žvelgiama šiuolaikiškai, tačiau esminės knygoje deklaruojamos vertybės išlieka tos pačios – tai meilė, draugystė, atsakomybė, bendravimo džiaugsmas. Istorija apie dykumos viduryje priversto nusileisti lėktuvo piloto ir mielo berniuko iš kitos planetos draugystę vienodai žavi tiek vaikus, tiek suaugusius: kaip knygos dedikacijoje rašė Antoine de Saint-Exupery, „visi suaugusieji iš pradžių buvo vaikai“. Kiekvienas, skaitęs šį literatūros klasika tapusį kūrinį, veikiausiai turi susikūręs savąją „Mažojo princo“ viziją. Knyga „Mažasis princas“ yra tapusi tarsi vaikų literatūros „Hamletu“. Spektaklio kūrėjai „Mažojo princo“ pasaulį bando atverti tarsi žmogiškąjį „kosmosą“, paslaptingą erdvę ir kartu žemišką vietą, kurioje įvyksta svarbiausieji gyvenimo pažinimo momentai. Spektaklis sukurtas su ypatingu, kone precizišku atidumu vizualiesiems ir muzikiniams sprendimams, o draminio teatro vaidybos stilistika papildoma lėlių ir objektų teatro elementais. A. de Sent Egziuperi „Mažasis princas“ yra įtrauktas į 7-8 klasėse per pamokas nagrinėjamų kūrinių sąrašą. Knygos pagrindu aptarinėjama jauno žmogaus gyvenimo prasmės ieškojimo tema, išryškinant draugystės, meilės, pasitikėjimo, įsipareigojimų ir ištikimybės aspektus.


Vabzdžių karalystė (Lietuvos zoologijos sode)

Lietuvos zoologijos sodas kupinas smulkios gyvybės - vabzdžių, išmargintų raštais, spalvomis ir tekstūromis. Susipažinsite su šia įvairove bei reikšme įvairiose kultūrose, svarbą gamtoje ir mitybos grandinėje. Suprasite vabzdžių vystymosi ypatumus žaisdami žaidimus. Išgirsite apie įdomius reiškinius gausiame vabzdžių pasaulyje. Labai iš arti stebėsite Madagaskaro tarakoną "Zazu", gyvalazdę "Žirnę ir kitus gyvūnus. Išsiaiškinsime, kas padėtų tausoti jų natūralią aplinką. Pristatysime retą Lietuvoje gyvenantį ir vaisiais kvepiantį vabalą – niūriaspalvį auksavabalį.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Lietuvos teatro, muzikos ir kino muziejus

Baltijos jūra – ypatingą vietą kiekvieno mūsų širdyje užimantis gamtos perlas. Visais laikais ji masino kūrėjus, įvairiomis raiškos formomis siekusius užfiksuoti gaivališkos stichijos keliamas impresijas. Mikalojus Konstantinas Čiurlionis – be abejo, vienas žymiausių lietuvių menininkų, simbolistinei krypčiai priskiriamas tapytojas ir kompozitorius, savo kūriniuose siekęs muzikos bei dailės sintezės. Nepamirštama yra kompozitoriaus sukurta simfoninė poema „Jūra“ – odė neaprėpiamam vandenyno grožiui. Beklausydami šio kūrinio, susipažinsime su muzikinio pasakojimo bruožais, stebėsime ir aptarsime kylančias vaizdines asociacijas, o pasitelkdami animacijos studijos teikiamas galimybes, muzikos įkvėptus įvaizdžius paversime animacinio filmo siužetu. Pasinerkite į vaizduotės pilną animacijos jūrą, lydimą nuostabių, klasikinės muzikos garsų


Drevernos vėtrungėlės dažymas (išvažiuojamoji)

Klaipėdos rajono turizmo informacijos centras

Ar žinote, kokiam tikslui buvo naudojamos vėtrungės? Ir kodėl jos vadinamos laivo karūnomis? Edukacinio užsiėmimo „Drevernos vėtrungėlės dažymas“ metu įminsite vėtrungių paslaptį. Susipažinsite su Pamario krašto kultūra, istorija, senosiomis žvejybos ir laivybos tradicijomis. Sužinosite, ką reiškė pamario laivadirbių pagamintos puošnios vėtrungės ir kodėl jas žvejai privalėjo iškelti savo burvaltės stiebo viršūnėje. Nagrinėsite vėtrungių ženklus bei jų spalviškumą, simboliką. Dažysite medinį ruošinuką - Drevernos vėtrungę – magnetuką, kurį pasiliksite atminčiai.


Ši edukacija tai kontrastas dabartiniams daugumos paauglių užsiėmimų. Mokiniai atvyksta į trijų žemaitišku stiliumi pastatytų sodybų kaimą, esantį miške, pasižyminčiame ypatingu kraštovaizdžiu. Sodybos teritorijoje ir šalia esančiame pažintiniame take bei miške dalyviai gali praleisti kad ir visą dieną. Edukacijos metu mokiniai trumpai apsidairo 19 a. stiliumi atstatytoje žemaitiškoje troboje ir likusį laiką leidžia lauke. Edukatorius kviečia įsivaizduoti kaip prieš 70 ir daugiau metų dienas leisdavo bendraamžiai, kuo užsiimdavo, ką valgydavo, kokia buvo jų buitis. Pristatomi ir išbandomi komandiniai piemenų žaidimai, muzikos instrumentai, mokiniai patys kuria laužą ir gaminasi jame maistą. Jaunuoliams tenka ir galvą pasukti ir rankas pamiklinti, nes ne viskas gaunasi iš karto, kad ir koks paprastas iš pirmojo žvilgsnio gali atrodyti vaikų gyvenimas senovėje. Praktiškai išbandomas ir kirvis, ir drožinėjimo peiliukai, ir ugnies skiltuvas, ką šiais laikais ne kiekvienam jaunuoliui yra tekę pačiupinėti. Po edukacijos aptariami įspūdžiai ir patyrimai. Paprastai paaugliai įvardina puikią savijautą gamtoje, džiaugiasi savo rankomis pasigaminę maisto, užkūrė laužą, labiau pažinę save ir savo klasiokus žaidimuose ir darbuose. Išgyvenimai kontrastuojantys su kasdieniniu gyvenimu suteikia pasitikėjimo savimi bei padeda įvertinti savo dabartinio gyvenimo aspektus.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija


Atrakinkime dienoraštį. Matildos Olkinaitės gyvenimas ir kūryba

Kviečiame susipažinti su jauna žydų tautybės poete Matilda Olkinaite, gyvenusia Lietuvoje prieš II pasaulinį karą! Edukacinės patirties metu drauge nagrinėsime autentiškas jos dienoraščio ištraukas, po gabalėlį lipdydami Matildos gyvenimo ir išgyvenimų istoriją. Sužinosite kodėl tik lietuviškai kūrusios poetės kūryba vadinta tiltu tarp lietuviškosios ir žydų kultūrų. Diskutuosime kas paverčia žmogų lietuviu? O galiausiai, savaip interpretuodami poetės eiles, kursime iliustracijas – skirtukus ir bandysime atsakyti į klausimą, ar mes ir jie, gyvenę tada, esame tokie skirtingi?

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija


Stiklo istorija: išgirsk, pamatyk, susikurk

Tikslas Supažindinti moksleivius su stiklo atsiradimo ištakomis, stiklo apdirbimo technologija ir būdais, stiklo pritaikymo ir panaudojimo galimybėmis buityje ir dailėje. Ugdyti kūrybinę vaizduotę ir meninę saviraišką susikuriant stiklo karoliukų apyrankę. Uždaviniai: 1. Supažindinti su stiklo atsiradimo ir raidos istorija, senaisiais stiklo lydimo ir apdirbimo būdais, pirmaisiais stiklo gaminiais (naudojamos pateiktys). 2. Pasitelkiant video medžiagą (dokumentinio filmo ištrauką) apie šiuolaikines stiklo gamybos technologijas, aptariamas stiklo gamybos proceso kitimas nuo seniausių laikų iki šiandienos. 3. Aptarti stiklo pritaikymo būdus buityje ir dailėje šiomis dienomis ir prieš daugelį metų. 4. Supažindinti moksleivius su muziejaus eksponatais - stiklo ir krištolo gaminių pavyzdžiais. 5. Inicijuoti diskusiją, kurios metu moksleiviai interpretuos, lygins senųjų ir dabartinių stiklo gaminių dekoravimo būdus („minčių lietaus“ metodas). 6. Išlaisvinti kūrybiškumą per praktiką – pasinaudojant pateiktomis medžiagomis, susikurti stiklo karoliukų apyrankę. 7. Atliekant refleksiją, apžvelgti moksleivių asmeninę patirtį, įgytą užsiėmimo metu.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija


Monospektaklis 11-12 kl. mokiniams „Beveik laimingas“

„Beveik laimingas“ – tai nepriklausomo ,,No Shoes‘‘ teatro monospektaklis 11 – 12 kl. mokiniams, pagal J. Kunčino romaną „Tūla“. Spektaklio idėjos autorius, dramaturgas ir  aktorius R. Klezys būdamas ir edukologu,  kūryboje susitelkia į komunikavimą su paauglias jiems aktualiomis temomis, Tai ketvirtas jo monospektaklis. Šįkart pasirinkta meilės tema, interpretuojant romaną iš privalomos literatūros sąrašo. Spektakliu nesiekiama pažodžiui atkurti J. Kunčino kūrinio. Meninei interpretacija pasirinktas lecture-performance (paskaitos-pasirodymo) formatas. Pasirodymas prasideda ,,paskaita’’ pristatant dokumentines detales apie autorių, kūrinio sukūrimo aplinkybes, laikmečio ypatumus, kūrinio veiksmo žemėlapį ir kt. faktus, įvesiančius į kūrinio kontekstą. Vėliau pereinama į atskirų scenų iš romano suvaidinimą scenoje. Atlikimui pasirinkti kūrinio motyvai, atskleisiantys  herojaus romantiškus išgyvenimus mylimajai. Pats spektaklio pavadinimas pasisikolintas iš interviu su rašytoju, kurio metu jis save įvardina, kaip ,,beveik laimingą’’. Šia fraze pavadintas dokumentinis filmas apie J. Kunčiną, kurio medžiaga naudojama spektaklyje. Pavadinime slypi aistringos meilės, sukeliamų nerimastingų emocijų drama, kai herojus ir laimingas, ir nelaimingas vienu metu. Ši būsena artima jaunam žmogui, ieškančiam savo tapatybės ir mėginančiam suprasti paauglystėje užplūstančius pirmosios meilės jausmus.


“Žaliasis koncertas” – tai muzikanto, multiinstrumentalisto ir edukatoriaus Remio Rančio vedama muzikinė edukacija jaunimui apie ekologiją, sveiką gyvenimo būdą bei žmogaus ryšio su gamta svarbą. Nors edukacijos tematika dažnai kalba apie negatyvų žmogaus poveikį gamtai, tačiau pats koncertas yra smagus, šmaikštus ir motyvuojantis veikti. Jame atlikėjas muzikuos bei pasakos „su meile apie dalykus, dėl kurių žaliuojame ir su ironija - apie dalykus, dėl kurių vystame“. Kitaip tariant, jūsų laukia gero gyvenimo receptas, išrašomas skirtingais instrumentais – gitarlele, kalimba, perkusija, fleitomis ir melodionu.
Pagrindinis koncerto kūrinys “Žalia" kalba apie mus supančią gamtos harmoniją ir grožį. Kiti koncerte skambantys autoriniai R. Rančio kūriniai yra apie darnos siekį kasdieninėje veikloje ir aplinkoje, apie neatsakingą medžių kirtimą, apie sveiką mitybą, apie judėjimo stoką šiandienos pasaulyje.
Edukacinio koncerto muzikiniai numeriai išsiskiria netradicinių instrumentų bei ritmų panaudojimu. Tam tikros kūrinių ritminės idėjos yra "pasiskolintos" iš P. Amerikos bei Afrikos muzikos tradicijų. Visi kūriniai atliekami gyvai arba naudojant "looper'į" (momentinio įrašymo technologija). Koncertas interaktyvus – daugelyje kūrinių auditorija atliks svarbų muzikinį vaidmenį pritardama balsais, ritmingais plojimais.
Remis Rančys – Lietuvos ir tarptautinėje muzikos scenoje puikiai žinomas muzikantas,  multiinstrumentalistas, džiazo kūrėjas bei edukatorius. Jis taip pat užsiima edukacine veikla – per daugiau nei penkerius metus Lietuvoje bei užsienyje R. Rančys surengė apie 200 muzikos edukacinių užsiėmimų vaikams ir suaugusiesiems.


vakaras P „vakaras P“ - tai intensyvi poezijos, muzikos ir šokio valanda su aktoriais Baliu Ivanausku ir Artūru Dubaka bei
Gintaro Grajausko poezija. Aktoriai jautriai dalinasi jiems artima poezija, bei savomis istorijomis. Tai dvyliktus metus
gyvuojantis pasirodymas, kuris vis kinta ir auga. Vakaras P jau apkeliavo nemažą dalį Lietuvos ir buvo rodytas teatruose,
bibliotekose, mokyklose, universitetuose ir įvairiose netradicinėse erdvėse. Aktoriai stengiasi vakarą pritaikyti prie
kiekvienos erdvės individualiai. Tai unikalus renginys, kurį rekomenduojama pamatyti bent vieną kartą. „Bene geriausia, ką yra tekę matyti šiame žanre.“ – apie „vakarą P“ atsiliepia rašytojas Gintaras Grajauskas. Šiek tiek detalių: „vakaras P“ yra
poezijos, muzikos ir tikrų istorijų kompozicija. Eilės - poeto, prozininko, eseisto, dramaturgo, bei muzikos kūrėjo – Gintaro
Grajausko. Šioje kompozicijoje skamba ankstyvoji šio plataus spektro rašytojo kūryba, eilės atrinktos šiam pasirodymui –
jaunatviškos ir lengvos, jose atsispindi jauno žmogaus buitis, įpročiai, filosofija, bei įvairūs retoriniai klausimai, taip pat labai
stipri – lietuviško identiteto ir jo paieškų tema, kuri yra aktuali bet kokio amžiaus lietuviui. Istorijos ir muzika – šio
pasirodymo aktorių – Artūro Dubakos ir Balio Ivanausko. Istorijos kruopščiai atrinktos ir dera su rašytojo piešiamais
vaizdais, jos panardina žiūrovą į lengvą būseną ir atpalaiduoja, o vėliau lygiai taip pat lengvai žiūrovą pasiekia ir poezija.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Socialinė, emocinė ir sveikos gyvensenos kompetencija


Edukacinė programa ,,Lėlė - raktas į vaiko širdį"

Rokiškio rajono savivaldybės Juozo Keliuočio viešoji biblioteka

Dalyviams multimedijos pagalba pristatoma bibliotekos lėlių teatro ,,Padaužiukai“ istorija, sukurtos lėlės, jų valdymo technika, gamyba. ,,Pasakų namelyje“, stovuose eksponuojamos pasakų knygos, teatrinės lėlės. Edukatorė pelėdikė Bronikė kūrybiškai ir žaismingai pristato, demonstruoja ir komentuoja. Vaikai turi galimybę pasirinkti personažą, paimti lėlę į rankas, su ja susipažinti iš arčiau, pavaidinti. Po pristatymo, su teatrinėmis lėlėmis sekama pasaka - žaidimas ,,Ropė“. Praktinėje - kūrybinėje veikloje, priklausomai nuo dalyvių amžiaus, gaminamos skirtingų tipų ir sudėtingumo lėlės: 1- 2 klasių mokiniai kuria lazdelines lėles iš popieriaus; 3 - 6 klasių mokiniai - pirštukines lėles iš dirbtinio veltinio (filco). Sukurtas lėles - knygos personažus, dalyviai parsineša į namus.


Orientacinis žaidimas Marijampolėje: „Meno ir praeities keliais“ mažiesiems

Orientacinis žaidimas „Meno ir praeities keliais“

1812 m. gruodžio 7 dieną Marijampolėje, traukdamasis iš Maskvos, Napoleonas Bonapartas buvo sustojęs papietauti ir priimti svarbų sprendimą – pasirinkti tolimesnės savo kelionės kryptį link Paryžiaus. Trijų karietų vilkstinė, spaudžiant dvidešimties laipsnių šalčiui, greičiausiai buvo apsistojusi čia pat Marijonų vienuolyne. Jūsų užduotis surasti akcentą, į kuri įstačius koją besisukant galima spėlioti, kuria kryptimi Napoleonas pasirinko keliauti...

Bendrinės lietuvių kalbos kūrėjui Marijampolėje skirtas paminklas bei jo vardu pavadinta mokykla, tautos inteligentų kalvė. Mokykla žymi savo garsiuoju šešetu. Jūsų užduotis išsiaiškinti, kas slepiasi po tuo šešetu.

Tai tik keletas užuominų iš daugybės užduočių, kurias jums reikės išsiaiškinti. Reikės aplankyti vietas, kurių galbūt anksčiau dar nematėte! Tegul miesto gatvės, pastatai, jų užeigos ir skersgatviai prabyla! :)

Jums nebūtina įminti visų mįslių ir užduočių, bet negi pusiaukelėje pasiduosite. Laimės ta komanda, kuri surinks daugiausia taškų ir kuri greičiausia atvyks į finišo vietą!

Interaktyvios programėlės pagalba, turėsite 2 valandas neišdildomiems įspūdžiams ir nuotykiams.

Paslaugos vykdymo vieta: Kačių kiemelis, Marijampolė.
Galimas ir kitas adresas Marijampolėje, susitarus.

Esant poreikiui, paslaugą galime suteikti ir gyvai, ir Jums patogiu kitu metu, susisiekite: info@isbandyktai.lt arba +370 699 98947


Nepaprasta "Vaikų žemės" pamoka su knyga (Nuotolinė paslauga)

Viešoji įstaiga "MOKYKLŲ TOBULINIMO CENTRAS"

Valandos trukmės nuotolinio susitikimo metu pristatysime dviejų tipų literatūrines edukacijas. Kūrybinių skaitymų metu įtraukiančiai skaitysime literatūros kūrinius, susipažinsime ir praktiškai pritaikysime jų analizavimo bei vertinimo metodus. Susitikimą veda profesionalūs menininkai - skaito aktorė, o jai talkina iliustruotoja. Didžiąją susitikimo laiko dalį skiriame susipažinimui su literatūros kūriniu, jo forma, žanru ir turiniu. Antroji užsiėmimų dalis – „namų darbų“ arba pagalbinės metodinės medžiagos mokytojui ir mokiniams pristatymas. Tokios edukacijos metu mokytojai įgalinami tęsti pradėtą diskusiją klasėje, todėl šie skaitymai gali tapti alternatyviomis literatūros pamokomis. Užsiėmimų metu skaitomi ir literatūros kūriniai, įtraukti į lietuvių kalbos ir literatūros pagrindinio ugdymo bendrąją programą. Susitikimų su knygų autoriais ir iliustruotojais metu patys knygų kūrėjai skatina ir padeda suvokti perskaityto kūrinio turinį, ugdyti kritinį mąstymą, atskleisti kūrybiškumą. Be to, šie susitikimai - unikali galimybė betarpiškai pabendrauti su kūrėju, užduoti visus rūpimus klausimus. Edukacijų metų naudojami įtraukūs, žaidybiniais elementais grįsti bendravimo su vaikais metodai, audiovizualinė medžiaga, nesudėtingos kūrybinės užduotys, padedančios išlaikyti vaikų dėmesį ir patraukliai pateikti tyrinėjamą medžiagą. Platesnį literatūrinių edukacijų turinio aprašymą rasite čia: https://vaikuzeme.lt/nepaprasta-pamoka-su-knyga/.


Kelmės rajono savivaldybės Žemaitės viešoji biblioteka

Edukacijoje „Ankstyvoji robotika“ ugdomas ne tik gebėjimas konstruoti, bet ir menas sugalvoti, planuoti ir projektuoti. Tai ypač aktualu sprendžiant sudėtingą vaikų naudojimosi technologijomis klausimą – kaip virtualius žaidimus pakeisti naudą teikiančia veikla? Anot mokslininkų, užsiimdami robotika vaikai gali pasisemti efektingų idėjų iš technologijų ir kompiuterių programavimo, tuo pačiu gerinami jų matematinio mąstymo įgūdžiai. Užsiėmimo pradžioje supažindinama su teoriniais robotikos pagrindais, o įsisavinus gautas žinias, mokiniai atlieka praktinę užduotį – konstruoja ir programuoja robotus. Robotikos edukacijoje vaikai patiria atradimo džiaugsmą – įgytos žinios ir patirtis sužadina kūrybiškumą, kurio rezultatas – idėjos, virtusios veikiančiais mechanizmais. Robotikos edukacija nėra vien tik menas konstruoti – tai kur kas didesnis menas kritiškai mąstyti, originaliai spręsti užduotis dirbant individualiai ar komandoje – ugdyti reikalingiausias XXI-ojo amžiaus kompetencijas.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Skaitmeninė kompetencija


Senieji instrumentai (1 - 4 kl.) (Nuotolinė paslauga)

Sauliaus Petreikio nuotolinė edukacija „Senieji instrumentai" - tai puiki galimybė išgirsti pasaulio muzikos instrumentus būnant net ir atokiausiame Lietuvos kampelyje vėjams siaučiant, lietui lyjant ar esant karantinui. Saulius Petreikis, sukaupęs didelę senovinių ir šiuolaikinių instrumentų kolekciją, pristato profesionaliai ir linksmai nufilmuotą medžiagą apie įvairių kultūrų instrumentus, juos pademonstruoja, atlieka įvairias melodijas netgi įterpdamas ir trumpus pasakojimus. Jau pastebėta, kad mokiniams muzikinis lobynas yra itin įdomus, todėl nufilmuotą edukaciją pratęs vaizdo pokalbis ir paruoštos užduotys, kurias dalyviai galės atlikti namuose. Visos edukacijos metu bus galima užduoti klausimus, o edukacijos pabaigoje atlikėjas parodys ir naujausius savo instrumentus (XIX a. vargonus, fujara, hurdy gurdy ir kt.).


Kur anksčiau tekėjo Vilnelė? Iš kur atsirado siaurų senamiesčio gatvelių pavadinimai? O kaip pastatyti gotikinį pastatą? Ekskursija vaikus supažindins su įdomiausiais istorinio Vilniaus akcentais. Maršrutas driekiasi senamiesčio aikštėmis ir gatvelėmis apžiūrint svarbius istorinius pastatus (Valdovų rūmus, Katedrą, Universitetą…) bei užsukant į jaukius senojo Vilniaus kiemelius. Pasivaikščiojimas kupinas įtraukiančių veiklų ir patirčių: tyrinėtojo lupa priartina mažiausias pasislėpusias architektūros detales, technologijų pagalba prabyla skulptūros, o kąsnelis žydų duonelės papasakoja apie daugiakultūrį miestą. Po ekskursijos taip pat laukia specialios senamiesčio tyrinėjimams skirtos iliustruotos užduotys, kurias atlikdami vaikai galės įtvirtinti ir papildyti pasivaikščiojimo metu įgytas žinias. Ekskursija gali vykti lietuvių, rusų ir anglų kalbomis.


Viešasis kalbėjimas yra viena svarbiausių šių dienų kompetencijų. Šių viešojo kalbėjimo mokymų metu bus orientuojamasi į praktinius dalyvių įgūdžius,  bus sakomos kalbos, skatinamos diskusijos. Dalyviai mokysis: kūrybiškai išsisukti iš nepatogių situacijų; kritiškai mąstyti bendraujant su auditorija ir partneriais scenoje; mokysis nustumti baimes, kurios blokuoja kritinį mąstymą. Mokymų metu bus naudojamos ir mokomos viešojo kalbėjimo ir improvizacijos teatro  technikos. Jau esame pravedę daugiau kaip 100 mokymų, per Kultūros paso platformą, apie mus atsiliepia mokyklos, įvedus į google.com paieškų platformą "Išdrįsk kalbėti" galite rasti atsiliepimus apie mūsų mokymus. Tai aukštą pridėtinę vertę kurianti paslauga.


„Perskaičiau, ir nepatiko“, arba Kaip išmokti įvertinti knygą (praktinės literatūros kritikos dirbtuvės su rašytoja Ilona Ežerinyte)

Edukacija po trumpo įvado pradedama praktine užduotimi – mokiniai išdalintuose lapeliuose parašo vieną (jų nuomone, svarbiausią) kriterijų, pagal kurį vertina perskaitytą knygą. Edukatorė iš pateiktų atsakymų sudėlioja literatūros kūrinio vertinimo kriterijų sąrašą. Tikėtina, jame dominuoja emocinis, bet ne literatūrologinis vertinimas, tad mokinių surašyti kriterijai papildomi skaidrėse rodomais konstruktyvios kritikos elementais. Išsiaiškinus neaiškias sąvokas (pvz., kas yra žanras arba teksto logika), siūloma pabandyti įvertinti duotą trumpą (ne didesnį nei vieno A4 formato puslapio) kūrinį. Dirbama grupėmis. Išsakiusi ir argumentavusi nuomonę apie tekstą, grupė pasiūlo ir siužeto keitimus. Po to seka nauja interaktyvi užduotis – žaidimas: reikia sujungti padrikus kūrinio elementus į vientisą detektyvinę istoriją ir ją „išspręsti“ (rasti kaltininką). Edukacija baigiama refleksija.


Senovinio amato karamelės ir ledinuko gamybos edukacinė programa

Edukacinė tautinio paveldo saldainių gamybos programa. Užsiėmimo metu pasakojama saldainių atsiradimo istorija,
žaidžiami žaidimai, vyksta įvairios užduotys, diskutuojama apie saldainių naudą ir žalą organizmui bei rodoma praktiškai
kaip gaminami saldainiai. Visi dalyviai, turi galimybę patys pasigaminti saldžių suvenyrų ir parsinešti juos namo. Atskiros
programos pagal dalyvių amžių bei specialiuosius poreikius turintiems dalyviams. Kiekvienai amžiaus kategorijai pritaikyta
edukacinė programa, kad tiek pradinukai, tiek pagrindinio, tiek viduriniojo ugdymo moksleiviai suprastu šį amatą, mokėtų
pasigaminti, arba bent papasakoti, perteikti iš kartos į kartą šį senovini tautinį, kultūrinį amatą. Edukacinės programos tikslas
sudaryti palankias sąlygas tautinio paveldo produkto karamelinių saldainių gaminimo tradicijų išsaugojimui, perėmimui ir
populiarinimui. Programos metu dalyviai supažindinami su karamelinių saldainių gaminimo amato ištakomis ir tradicijomis.
Edukacijos metu dalyviai stebi karamelės gaminimo procesą. Degustuoja karamelę, o iš pagamintos karamelės masės patys
formuoja saldainius, juos dailiai supakuoja ir išsineša.


Joniškio rajono savivaldybės Jono Avyžiaus viešoji biblioteka

Edukacijos metu: 1. Moksleiviai sužinos, kada ir kaip buvo pradėti kurti herbai; 2. Vaikams bus pristatyti herbų sudarymo principai; 3. Moksleiviai išgirs pasakojimą apie Joniškio krašto bajorus ir jų herbus; 4. Išklausę teorinę dalį, vaikams teks pabandyti sukurti savo šeimos ar giminės herbą. 5. Atlikus užduotį, sukurtų herbų juosta bus įmontuojama į mirioramos dėžę ir drauge peržiūrima. Peržiūros metu aptariami rezultatai ir diskutuojama, kodėl kuriant herbus buvo naudoti vienokie ar kitokie ženklai, simboliai, spalvos, formos ir priemonės. Naudojantis mirioramos teikiamomis galimybėmis pažintis su krašto istorija, iškiliomis asmenybėmis, kai kuriomis heraldikos taisyklėmis virsta kūrybinėmis dirbtuvėmis skatinančiomis kritinį mąstymą ir plečiančiomis vaiko akiratį. Kūrybinė programos pusė svarbi tuo, kad dalyviai pajaučia, jog gali kurti, kyla jų savivertė.


Snaigės moksle ir etnografiniuose raštuose

Visos snaigės yra skirtingos ir net ne visai baltos. Jos susidaro iš danguje susiformavusių ledo kristalėlių, kurie sunkesni už orą, todėl pradeda kristi žemyn. Jei ledo kristalėliai krinta iš labai aukštai, susidaro didelės šešiakampės snaigės. Visos snaigės skiriasi viena nuo kitos, nes krinta skirtingomis kryptimis, greičiu ir yra veikiamos skirtingos temperatūros. Pamatyti, kaip iš arti atrodo snaigė, nėra taip paprasta, tačiau fotografams pavyko užfiksuoti įspūdingas snaigių fotografijas. Snaigių raštus mūsų senoliai pastebėjo ir be naujausių technologijų, todėl šių ledo kristalėlių motyvai atsispindi tautodailėje. Snaigių simboliais buvo siuvinėjami audiniai, marginami kiaušiniai ir puošiami moliniai indai. Edukacijos metu mokiniai pasigrožės įspūdingomis snaigių nuotraukomis, sužinos kaip jos susidaro ir pavirsta į sniegą, stengsis šiuos simbolius atrasti senoviniuose dirbiniuose. Apibendrinant teorinę medžiagą žais žaidimą "Atrask snaigės simbolį". Praktinėje dalyje su edukaciniu konstruktoriumi Zometool sukonstruos įvairių formų šešiakampes snaiges.


Nuotolinė paslauga 5-8 kl. mokiniams.
Tikslas - supažindinti su Lietuvos partizanų istorija ir partizanų ženklais.
Uždaviniai: Išanalizuoti Lietuvos partizanų istorijos reikšmingiausias asmenybes, aptarti Lietuvos partizanų naudotus valstybinius ir etninį tapatumą atskleidžiančius ženklus, aptarti reikšmingiausius Kultūros paveldo objektus, susijusius su rezistencinių kovų laikotarpiu, sukurti ženklą atspindintį asmenybę.
Nuotolinės paslaugos metu, mokiniai turės galimybę, analizuojant pateiktus šaltinius, dalyvauti viktorinoje, kurioje pagal patiktas užuominas išsiaiškinsime iškiliausias Lietuvos partizanų asmenybes, rezistencinės kovos įvykius ir įspūdingiausius Kultūros paveldo objektus, Lietuvos partizanų memorialus Lietuvoje. Taip pat susipažinsime su partizanų naudotais ženklais ir simboliais, analizuosime valstybinės reikšmės ženklus ir kursime individulius, asmenybę atspindinčius ženklus ar simbolius.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Pilietiškumo kompetencija


PLAY MATH 5-6-7-8: Vaidiname uždavinius!

UAB "Eksperimentinė kūrybinio mąstymo laboratorija"

Kviečiame į matematikos pamoką, kur visi mokysimės žaisdami ir vaidindami! Šis edukacinis užsiėmimas – tai teatrinė simuliacija skirta išspręsti matematikos darbo uždavinį. Mokiniai gauna vaidmenis ir režisieriaus moderuojami pradeda vaidinti... matematikos uždavinį! Taip visi įtraukiami į teatrinę simuliaciją, kurios metu mąstydami ir veikdami (mokiniai negali kalbėtis vaidindami) suvokia ir išmąsto teisingą uždavinio atsakymą. „PLAY MATH: 5-6-7-8:Vaidiname uždavinius!“ edukacinė programa remiasi, šiuolaikišką požiūrį į mokymąsi atliepiančiomis, patyriminio ir sužaidybinto mokymosi teorijomis, akcentuojančiomis aktyvų, įtraukų, besimokančiojo poreikius ir gebėjimus atitinkantį, turiningą ugdymo procesą. Tai inovatyvi, šiuolaikinio pasaulio iššūkius atitinkanti veikla lavinanti ir penkis kūrybinio mąstymo įpročius - vaizduotę, smalsumą, atkaklumą, nuoseklią praktiką, ir bendradarbiavimą. Mokytis matematikos dar niekada nebuvo taip smagu!


Online lėlių spektaklis vaikams "Kavos malūnėlis" (nuotolinė paslauga)

Kavos malūnėlis – pagrindinis spektaklio veikėjas – atsiduria Pamestų daiktų prieglaudoje, kurioje nepageidaujami, nublukę, klibantys daiktai geria vaistus nuo liūdesio, nes prieglaudos direktorius Raudonbarzdis laiko juos uždaręs dėžutėse bei draudžia vaikščioti gatvėmis ir verkti. Pamestų daiktų prieglaudoje Malūnėlis įsimyli sugedusią Skėtukę ir išskrenda į Mėnulį ieškoti specialios mašinos, skirtos skėčiams taisyti. Šioje šmaikščioje, keisčiausių personažų, burtažodžių kupinoje kelionėje Malūnėlis, herojiškai stengdamasis išgelbėti Skėtukę nuo liūdesio, atranda kai ką labai paprasto ir netikėto... Spektaklio įkvėpimu tapusi, lenkų dramaturgės Małgorzatos Sikorskos-Miszczuk scenai adaptuota žinomo lenkų poeto K. I. Gałczyńskio pasaka „Kavos malūnėlis“ žiūrovams žada ritmišką bei simboliais iškalbingą lėlių vaidinimą, kuriame lyriški ir žaismingi nuotykiai keis vieni kitus. Įdomu tai, jog K. I. Gałczyńskis išgarsėjęs savo absurdo miniatiūrų ir humoreskų rinkiniu „Žaliojo žąsinėlio teatras“ (Vilniaus teatre „Lėlė“ 2010 m. pagal šį kūrinį buvo sukurtas spektaklis jaunimui), „Kavos malūnėlį“ sukūrė gyvendamas Malūnų gatvėje, Vilniuje. „Suprantu, kad migduku galima gimti, bet ar reikia juo būti visą gyvenimą?“ – klausia vienas mūsų istorijos herojus. Ir man atrodo, kad šis klausimas geriausiai atspindi spektaklio prasmę. Mes nesiekiame rasti atsakymų – mieliau užduodame klausimus. Mano galva, „Kavos malūnėlis“ – tai spektaklis apie savo potencialo atskleidimą. O tuo pat metu ir apie tai, kokių gydomųjų galių turi apkabinimai, kurių mums šiomis dienomis taip trūksta.” – pasakoja „Lėlės“ teatre nebe pirmą kartą kurianti (spektaklis „Raudonoji knyga“) lenkų režisierė Ewa Piotrowska.


Eilėraščių dirbtuvės su rašytoja Indre Pliuškyte-Zalieckiene

Ar eilėraštį gali parašyti kiekvienas? Skaitytojų ir kritikų įvertintos poetės Indrės Pliuškytės Zalieckienės eilėraščių dirbtuvėse įsitikinsite – tikrai taip! Dirbtuvių pagrindas – knyga „Kaip sutramdyti žvėryną?“. Pagrindinė jos mintis – vaikui kasdienybės iššūkius įveikti smagiau ir lengviau, kai įsivaizduojame juos kaip neįprastus gyvūnus, jaukiančius tvarką vaiko aplinkoje.
Autorė interaktyviai supažindins veikėjais, įtrauks vaikus į diskusiją apie jų kasdienybės iššūkius, papasakos, kaip rašė eilėraščius ir pakvies sukurti naujų. Vyks bendras idėjų generavimas, o specialių paruoštukų dėka kiekvienas mokinys greitai ir lengvai sukurs po individualų eilėraštį apie naujus veikėjus. Vėliau mokytojas galės paskirti vieną lietuvių kalbos pamoką visų kūriniams išklausyti bei dar vieną – dailės – pamoką eilėraščio iliustracijoms nupiešti.
Tikslas – skatinti vaikų domėjimąsi poezija ir kūryba, įtraukiant į sužaidybintą eilėraščio kūrybos procesą. Uždaviniai: patraukliai perteikti poezijos skaitymo, rašymo prasmę bei malonumą, lavinti komandinio bei savarankiško darbo, oratorinius įgūdžius. Poveikis: vaikai labiau pasitikės savo kūrybinėmis galiomis, pažins poeziją kaip patrauklią ir šiuolaikiniam vaikui aktualią literatūros formą.
Indrė Pliuškytė Zalieckienė 2020 m. pelnė A. Liobytės premiją už debiutą vaikų literatūroje. Knyga „Kapt kapt kapt“ dovanojama kiekvienam Lietuvos naujagimiui (projektas „Knygų startas“). Eilėraščių rinkinys „Kaip sutramdyti žvėryną?“ išrinktas geriausia knyga vaikams „Metų knygos rinkimuose 2021“.
Autorė keliauja po visą Lietuvą.


Edukacija „Žodis – galia“ įtrauki ir kūrybingumo kupina edukacija moksleiviams, kurioje smagių žaidimų bei pratimų pagalba tyrinėjamas žodis kaip galingas įrankis, kuris turi įtakos asmens savijautai ir tarpusavio santykiams; taip pat mažose grupelėse kuriamas meno objektas pagal asmabliažo techniką. Edukacijos programą sudaro: susipažinimas, žaidimai ir patyriminės užduotys, asambliažo technikos pristatymas, daiktų rinkimas ir planavimas, kūrybinis procesas, refleksija. Užsiėmimo metu moksleiviai tyrinėja, kokios transformacijos vyksta naudojant tą patį žodį ir keičiant emocinį foną, taip pat susipažįsta su Nesmurtinės komunikacijos metodu ir išbando jį praktiškai. Dirbdami grupėse ieško būdų, kaip pasirinkti objektus, kurie perteiktų tekstinę žinutę. Kūrybiniame procese pasitelkiami įvairių spalvų ir tekstūrų popieriai, audinių skiautės, gamtinės medžiagos, rėmeliai ir patys įvairiausi buitiniai daiktai iš kurių konstruojamas meno objektas, vizualiai įprasminantis patirtį. Užsiėmimo metu moksleiviai kviečiami įsisąmoninti, kaip skaudžiai žodžiai gali žeisti ir kaip palaikančios žinutės įgalina kurti bendrystės jausmą.


Šešėlių (ir ne tik) spektaklis ,,Mikė Pūkuotukas ir KITI"

Tai interaktyvus spektaklis pradiniu? klasiu? amz?iaus vaikams pagal A.A. Milne knygos „Pu?kuotuko pasaulis“ is?traukas. Spektaklio autore?s kvies maz?uosius z?iu?rovus atrasti ranku? s?es?e?liu? teatro pasauli? bei pakeliauti po paslaptinga?ja? S?imtamyle? giria?. Joje, kartu su Mike Pu?kuotuku bei jo draugais, vaikai pasiners i? netike?tus nuotykius, pade?s i?veikti is?kilusius is?s?u?kius ir kartu s?ve?s draugyste?s dovana?.
„Kai tik tave pamac?iau, is? karto supratau, kad mu?su? laukia nuotykiai.“ – Mike? Pu?kuotukas
Režisierė ir dramaturgė
Miglė Remeikaitė
Scenografė
Rūta Žinienė
Kompozitorė
Toma Čepaitė
Šviesų dailė
Pijus Vasiliauskas
Aktorės
Eglė Agota Matulytė
Adelina Skalandytė


Animacinio klipo kūrimas „Sukurk savo svajonę“ pasitelkiant dirbtinį intelektą kaip pagalbinį įrankį

VšĮ "Mstislavo Dobužinskio daugiakultūrinis centras"

Ar jūsų vaikas domisi animacija ir technologijomis? Pakvieskite jį į mūsų vaikų dirbtuves „Sukurk savo svajonę“, kur mažieji kūrėjai
susipažins su 2D animacijos pagrindais ir išmoks naudoti dirbtinį
intelektą (DI) savo kūryboje!

Kas laukia jūsų vaiko:

Įkvėpimas ir žinios: Supažindinsime vaikus su 2D ir klasikinės
animacijos pagrindais.

Modernios technologijos: Parodysime, kaip DI naudojamas kasdieniame gyvenime ir animacijos kūrime.
Praktiniai įgūdžiai: Vaikai išmoks naudoti Tooncrafter – DI įrankį,
kuris padės greitai ir kūrybiškai sukurti savo animacijas.
Kūrybiškumo skatinimas: Ugdysime vaikų kūrybiškumą ir susidomėjimą šiuolaikinėmis technologijomis.

Dirbtuvių programa:
Susipažinimas ir tikslų aptarimas
Animacijos pagrindų ir DI naudojimo pristatymas
Praktinis animacijos kūrimas su Tooncrafter įrankiu
Sukurtų animacijų pristatymas ir diskusija.

Dirbtinis intelektas gali būti naudojamas kaip įrankis ir pagalba kūryboje, bet visiškai nepakeičia kūrėjo. Kad be žmogaus indėlio jis yra bejėgis, bet sintezėje su žmogumi jis gali palengvinti ir pagreitinti darbo procesus kuriant vaizdus ir animaciją.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Skaitmeninė kompetencija


Kultūros epochų kaita Vilniaus senamiestyje

Kviečiame dalyvauti žaidime Vilniaus senamiestyje. Sakoma, Vilnius – baroko miestas, tačiau mes jį vadiname tiesiog gyvuoju kultūros istorijos vadovėliu. Gotika, renesansas, barokas, klasicizmas – skirtingos epochos ir skirtingas grožio supratimas. Tai puiki proga aplankyti žymius Vilniaus architektūros paminklus, pademonstruoti savo išmanymą, istorines žinias ir laimėti prizų!


Paslaugos tikslas – supažindinti 1-7 kl. mokinius su labai ryškiu ir savitu lietuvių mitologinių sakmių personažu – laume bei įvairiais jos vaizdinio aspektais. Uždaviniai:  1. Kūrybinių užduočių pagalba išanalizuoti mitologinių sakmių personažą - laumę, jos atliekamus darbus, funkcijas, išvaizdos savybes; 2. Parodyti skirtingas vilnos rūšis, susipažinti  su vilnos apdirbimo procesu, pademonstruoti verpimą; 3. Pasigaminti vilnonį aksesuarą; 4. Aptarti laumės vaizdinio prasmes lietuvių mitiniame pasaulėvaizdyje (taikomas tik 5-7 kl.).
Užsiėmimas vyksta užsakovo patalpose. Edukatorius atsiveža visas edukacijai reikalingas priemone: verpimo ratelį, verpstukus, įvairius vilnos pluoštus, įvairias kūrybinėms užduotims reikalingas priemones.
Edukacijos metu išbandomi ir klausytojo, žiūrovo (klausomasi edukatoriaus pasakojimo, stebimas verpimo procesas), ir kūrėjo, atlikėjo (kuriamas suvenyras iš vilnos, dalyvaujama kūrybinėse užduotyse) vaidmenys, skirtingos dalyvavimo edukacijoje raiškos ir komunikavimo su edukatoriumi formos. Paslaugos įgyvendinimo metu lavinama mokinių vaizduotė ir estetinis suvokimas, įgytos teorinės žinios  bandomos panaudoti praktiškai – sukuriant suvenyrą iš vilnos pluošto. Puoselėjamas vidinis edukacijos dalyvio pasaulis – raginama pasikliauti savo fantazija, pojūčiais, išlaisvinti vidinį menininką.  Kūrybinėje edukacijos dalyje  1-4 klasių mokiniai iš paruoštų (jau suveltų) vilnos detalių gamina pakabuką-laumiuką, 5-7 kl. mokiniai mokomi sausuoju būdu velti vilną, pagaminti įvairių formų veltos vilnos detalių, o galiausiai iš jų pasigaminti pasirinktą aksesuarą ir jį dekoruoti.
Edukaciją veda etnologijos mokslų daktarė, mitologijos tyrinėtoja, mokslinių straipsnių autorė Ingrida Stundžė.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Kūrybinės dirbtuvės „JUDĖK IR (NE)MĄSTYK“

Jaunų žmonių, ypač tų, kurių asmenybės dar tik formuojasi, kūrybiškumą dažniausiai varžo baimė klysti, kitų nuomonė, kompleksai dėl tam tikrų savo trūkumų. Todėl šiose dirbtuvėse bus sukurta nauja, kūrybai ir laisvei skirta erdvė, kurioje dalyviai, atlikdami teatro profesionalų naudojamus judesio pratimus, išmoks: • pažinti savo privalumus ir trūkumus; • atrasti individualią raišką;• sustiprinti pasitikėjimą savimi • išlaisvinti kūrybiškumą; • susikoncentruoti; • tobulinti analitinius gebėjimus ir savirefleksiją. Šie gebėjimai ypač svarbūs ugdant savimi pasitikinčią ir kūrybingą asmenybę, gebančią save analizuoti ir tobulinti bei siekti užsibrėžtų tikslų ir svajonių. Kūrybines dirbtuves ves Alytaus miesto teatro aktoriai Povilas Adomaitis ir Tomas Kunčinas, kurių išskirtinė domėjimosi sritis – scenos judesys. Povilas profesines žinias nuolat gilina scenos judesio ir psichofizikos srities seminaruose ir dirbtuvėse, turi scenos judesio dėstymo patirties, o nuo 2019 m. rengia kūrybinės laisvės laboratorijas suaugusiesiems, vaikams ir paaugliams visoje Lietuvoje. Tomas – nuo 2001 m. Alytaus teatre kuriantis vaidmenis spektakliuose, roko operose, judesio spektakliuose ir dalyvaujantis gausybėje kitų renginių. Unikali judesio plastika, energija, profesionalumas ir išvermė – stipriosios Tomo savybės, leidžiančios sukurti išskirtinius vaidmenis, kuriuose vyrauja proto ir kūno dermė.


Edukacinis užsiėmimas apie masinius Lietuvos gyventojų trėmimus, vykdytus sovietinio okupacinio režimo laikotarpiu. Dalyviai pažins tremties vietų geografiją, tremtinių asmenybių tipus, tremties vykdytojų kategorijas, taikytų represijų priežastis ir raidą, anuometinės istorijos realijas bei aktualijas. Temos laukas plečiamas ir pildomas vėlesniais tremtinių likimais, jų pasirinkimo (ne)sugrįžti priežastimis, sykiu ugdoma samprata, raginanti puoselėti vis dar įmanomą ryšį su asmenimis, nukentėjusiais nuo sovietinio okupacinio režimo metu vykdytų represijų.


Dzūkijos-Suvalkijos saugomų teritorijų direkcija

Žolininkystė yra senovinis amatas, kuris iš dalies pamirštas, bet kartu ir išlaikęs savo svarbą iki šiandien. Ši edukacinė programa sieks atskleisti mokiniams žolininkystės pasaulį, suteikti žinių apie augalų naudingumą ir jų panaudojimo galimybes.
Programa susideda iš teorinės ir praktinės dalies. Vaikai susipažins su augalais, jų naudojimo būdais, pasigamins darbelį iš perdirbto popieriaus su žolelių sėklomis, kurį vėliau galės panaudoti žolelėms išsiauginti.
Programa ugdo vaikų supratimą apie gamtą ir tvarumą, skatina kūrybiškumą ir suteikia praktinių žinių bei įgūdžių, kuriuos jie galės pritaikyti kasdienybėje.
Kviečiame atitraukti šiuolaikinį moksleivį nuo ekranų ir priminti, kad yra daug būdų atsipalaiduoti ir linksmai praleisti laiką.


Būna Lietuvoje vietų, kad tiesiog nesitiki, jog esi savo gimtojoje šalyje. Susitikime pasivaikščiojimui prie unikalaus Vilsos upelio. Tai vienintelis upelis Lietuvoje, kuriame susiformavo natūralūs kriokliai. Pakalbėsime apie praeityje ir šiuo metu vykstančius gamtinius procesus, nulėmusius aplinkos - upių, ežerų, kalvų ir daubų, šaltinių, kopų, riedulių ir kitų reikšmingų gamtinių objektų - atsiradimo istoriją. Susipažinsime su Lietuvos paviršių suformavusiais ledynais bei laikotarpiais, kai jie nutirpdavo - tarpledynmečiais. Štai būtent tokią kelionę ir siūlome. Senosios, tarpledynmetinės nuosėdos atodangoje, kuriose aptinkamos tuo metu gyvenusių organizmų liekanos (kiekvienam vaikui bus smagu jas aptikti), nuostabus upelis, kriokliai, raguvos ir griovos leis pasijusti lyg vaikščiotume Karpatuose. Po šios išvykos kiekvienas pasijus atradėju, ne vienam kils noras sužinoti, tyrinėti, keliauti. Suprasime, kad kiekviena vieta Žemėje yra svarbi ir ją būtina išsaugoti.


Kodėl sovietiniai daugiabučiai yra gražūs?

Dažniausiai sovietinę architektūrą esame įpratę laikytinegražia. Bet ar iš tiesų ji tokia yra? Gal joje slypi estetiniai sprendimai, kurių mes nematome? Šioje edukacijoje susitiksime prie apleistų Sporto rūmų ir  į juos stengsimės pažvelgti iš naujo. Vaikai šio pastato struktūroje ieškos geometrinių formų, žaidimo būdu analizuosime kaip skirtingos figūros dera tarpusavyje. Pasisėmę teorinių žinių patys tapsime modernizmo įkvėptais architektais ir iš lego, šakelių, sniego konstruodami savo pastatą. O pabaigoje edukacijos atrasime panašumus tarp sovietinių daugebučių ir Sporto rūmų pastato.


Norint ugdyti laisvą ir kūrybišką jaunąją kartą, muziejuje jiems skirta Marijos ir Adomo Varnų ekzopicinė erdvė, kuroje vykdomas edukacinis užsiėmimas „Padėk man padaryti pačiam“. Edukacinio užsiėmimo metodiniu pagrindu pasirinkta M. Montessori mokymo sistema, kuri yra technologiška, apgalvota, tikslinga ir apima intelektualių sugebėjimų vystymą. Pagrindinis šio edukacinio užsiėmimo tikslas – kūrybingos ir laisvos asmenybės. Šis edukacinis užsiėmimas yra parengtas taip, kad kiekviena užduotis motyvuotų kūrybišką vaikų elgesį ir skatintų savarankišką mąstymą. šiam edukaciniam užsiėmimui specialiai saugomos pagamintos muziejaus rinkiniuose saugomos XX a. pr. Adomo ir Marijos Varnų naudotos Montessori mokymo priemonių kopijos. Taip mokiniai susipažįsta su istoriniu Lietuvos paveldu – mokymo priemonėmis Edukacinis užsiėmimas vyksta vaikams paruoštoje mokymo erdvėje. Vaikai dirba individualiai, jų neriboja laikas ar kiti pataloje esantys žmonės. Edukacijos metu vaikai gauna nuo 7 iki 10 kūrybinių užduočių, kurios siejasi su mokykloje mokomais dalykais: matematika, geometrija, lietuvių kalba, geografija, piešimu, skaitymu, rašyba. Visos priemonės yra tikslingai parinktos ir paruoštos kūrybiniam užsiėmimui.Šios edukacinės programos metodika yra išskirtinė tuo, kad suteikia vaikams visišką laisvę veikti ir gauti visada gerą rezultatą, ji eliminuoja konkurenciją, mokymas pagrįstas stebėjimu ir fantazijos lavinimu. Naudojamos priemonės leidžia kūrybiškai pažiūrėti į įprastus mokyklinius dalykus ir surasti visai netikėtą problemos sprendimą. Sudominę ir paskatinę vaiką ieškoti skirtingų problemų sprendimo būdų, suteikiame jam atradimų džiaugsmą. Šios edukacinės programos metodika yra išskirtinė tuo, kad vaikams suteikia visišką laisvę veikti ir gauti visada gerą rezultatą, tai eliminuoja konkurenciją, šis užsiėmimas tampa mokymu pagrįstu stebėjimu ir fantazijos lavinimu.


Priklausomybė daugelio sąmonėje siejasi su asocialiais, žlugusiais ir iš normalaus socialinio ir kultūrinio gyvenimo iškritusiais žmonėmis. Tačiau retas kuris susimąsto apie tai, kad mūsų garbinama televizijos žvaigždė jau daug metų kovoja su priklausomybe ar nekaltas kompiuterinis žaidimas mobiliajame telefone gali būti puikus pamatas priklausomybės vystymuisi. Laikais, kai piketuoti prie seimo siekiant legalizuoti „žolę“ yra žmogaus laisvės išraiška, o alkoholio vartojimas tiek įaugęs į mūsų sąmonę, kad net žodis „gerti“ įgavo girtavimo reikšmę, sunku susigaudyti net tiems, kurie jau turi savąsias tiesas. Jaunam žmogui gausybėje dviprasmiškų nuomonių, mitų ir begalybėje internetinės informacijos atrasti tiesą dar sunkiau. Tokiame kontekste tampa būtina ugdyti jaunų žmonių sąmoningumą, atsakomybę bei toleranciją, priklausomybes bei psichoaktyvių medžiagų vartojimo sukeliamas problemas pristatant ne tik kaip galimą sveikatos problemą, bet kartu ir kaip kultūrinį bei socialinį reiškinį. Edukacijoje, skatinant bendravimą, siekiama problematiką pamatyti per asmenines patirtis. Vaizdingi pavyzdžiai: nuo moksliniams tyrimams panaudotos sultis pamėgusios bezdžionėlės iki kokanui priklausomybę besigydančio nusikaltėlio, padės suvokti priklausomybės, kaip reiškinio atsiradimo ir vystymosi principus. Žaidimais ir vaizdais susipažinsime su naujausiomis mokslinėmis išvadomis, kad priklausomybė mėgsta draugiją, o nikotinas, dažniausiai tampa „raktu“ atveriančiu duris į priklausomybių pasaulį. Edukacijos forma skatina pačius klausytojus ieškoti atsakymų, išsakyti savo nuomonę, klausti ir prieštarauti. Edukacijos dalyviams nemalonų apsvaigimo pojūtį siūloma pajusti užsidėjus „girtumo akinius“, atliekamos koordinacinės užduotys. Edukaciją parengė daugiau kaip 10 metų su priklausomybėmis dirbanti klinikinės toksikologijos gydytoja Laima Gruzdytė, kuri nuolat tobulinasi Lietuvoje bei užsienyje rengiamuose seminaruose, mokslinėse konferencijose, kvalifikacijos kėlimo kursuose.


Kviečiame apsilankyti Visagino meno rezidencijoje – nepriklausomoje meno erdvėje, plėtojančioje kultūrą ir dirbančią su jaunimu mieste nuo 2016 m.

Meno rezidencijos yra vietos, kur menininkai ateina pasisemti įkvėpimo, dirbti ties savo projektais ir keistis idėjomis. Šio renginio dalyviai turės galimybę sužinoti apie šių vietų veikimą, paskirtį ir užmanymą iš Visagino meno rezidencijos direktoriaus ir įkūrėjo Aleksėjaus Urazovo, ekskursijos po patalpas metu.

Negana to, kad tai yra menininkų erdvė- rezidencija, tai taip yra ir atvira jaunimo erdvė, kurioje- praktikuojama unikali laisvės pedagogika, įkvėpta Summerhill mokyklos Safolke, Anglijoje. Ekskursijos dalyviai pamatys, kaip neformalusis švietimas gali ugdyti kūrybiškumą. Jie pamatys daugybę meno kūrinių, kuriuos kuria jų amžiaus paaugliai.

Galiausiai paskutinėje vizito dalyje vyks diskusija, kurią ves Meno rezidencijos direktorius. Mokiniai bus skatinami išreikšti save, užduoti klausimus ir apmąstyti, ką išmoko ekskursijos metu.

Šiuo renginiu tikimės įkvėpti jaunus žmones būti kūrybingais ir užsiimti menu, parodydami jiems nepriklausomos Meno rezidencijos ir unikalios laisvės pedagogikos praktiką.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija


Renesanso žmonės ir fantastinė architektūra

Kas yra Renesanso žmogus? Šiais laikais taip vadinamas mokslininkas universalas, na, toks, koks buvo Leonardas da Vinčis. Ar tokie buvo visi, gyvenę XVI a. – Renesanso epochoje? Atsakymų pas da Vinčį keliauti neverta: Vilniuje taip pat gyveno žmonės, kuriems vienodai rūpėjo menas ir politika, tradicijos ir ateitis, religija ir humanizmas. Kultūrinės edukacijos metu LDK kancleris Leonas Sapiega, karalienė Bona Sforca, kilmingos vienuolės bernardinės, architektas ir kiti Lietuvos istorijos veikėjai atgyja per edukatorės – Visažinės istorikės – pasakojimus. Per konkrečių žmonių gyvenimų pasakojimus moksleiviai lengviau supranta juos supančią aplinką ir pastatų reikšmes, o įkvėpti istorijų ir patys tampa moksininkais universalais: braižo perspektyvą, kuria bažnyčios fasadus, aiškinasi simbolines pastatų puošybos reikšmes.


"Gėlių karalystė: Pramogaukime su akvarelėmis"

Tikslas - skatinti mokinius išreikšti savo unikalumą per meną,  būti originaliais savo novatorišku požiūriu į kūrybą.
Uždaviniai:
1. Susipažinti su akvarelės technikomis.
2. Ugdyti mokinių gebėjimą stebėti, analizuoti ir interpretuoti gėlių formas, spalvas ir tekstūras.
3. Žinios apie spalvų maišymą.
4. Skatinti mokinius vertinti savo kūrybines idėjas ir kūrinius.
5. Skatinti mokinius dalintis savo kūryba su kitais, diskutuoti ir gauti atsiliepimus.
Tai edukacinis-praktinis užsiėmimas, kuris mokinius įveda į akvarelės meno pasaulį. Dailininkė akvarelistė Eglė Lipinskaitė paaiškins, kas yra akvarelė, kuo ji skiriasi nuo kitų technikų.
Edukacijos metu bus suteikiamos visos reikalingos priemonės. Tapysime su menininkams profesionalams skirtais dažais ir teptukais, susipažinsime su pagrindinėmis spalvomis ir jų maišymo tarpusavyje ypatumais (trumpa spalvų teorija). Teptuko potėpio galimybėmis ir subtilybėlis, bei keletu akvarelės technikų. Aptarsime komponavimo ypatumus. Trumpa demonstracija padės geriau suprasti ir įsivaizduoti darbą su akvarele, tuomet prasidės praktinė edukacijos veikla, kur mokiniai galės išbandyti naujas technikas, kuriant savo akvarelės darbus. Pabaigoje bus paroda ir aptarimas, kur mokiniai galės pasakoti apie savo įkvėpimo šaltinius ir kūrybinę patirtį, mokinsis analizuoti bei pagirti draugų darbus.


Viešoji įstaiga Vilniaus miesto muziejus

Užupis yra vienas iš seniausių istorinių Vilniaus priemiesčių, žavintis žaliomis kalvomis, metaliniais tilteliais išraizgyta Vilnelės upe, kūrybinga bendruomene, sukūrusia Užupio Respubliką ir šios unikalios vietos mitą. Rytinėje Užupio dalyje, skirtingai nei XIX a. mūru pasipuošusioje vakarinėje, tarp medžių slepiasi medinio priemiesčio gyvenimą menantys namai. Šios edukacijos metu tyrinėsime Užupio medinukų fasadų spalvas ir kursime šaldytuvų puošmenas!


Edukaciniai kino seansai kino centre „Romuva"

1-4 klasių mokiniams siūloma rinktis vieną iš kino profesionalų bei kino edukatorių atrinktų filmų su specialiai kiekvienam jų parengtu pristatymu bei diskusija. Prieš filmo peržiūrą kino edukatorius supažindina auditoriją su autorinio kino teatrų bei filmų žiūrėjimo kultūra. Po pasirinkto filmo peržiūros organizuojamos diskusijos, užduodant nukreipiamuosius klausimus moksleiviai atsako kokia pagrindinė filmo mintis, ką sužinojo ir atrado naujo. Diskusijos trukmė bei pobūdis priklauso nuo pasirinkto filmo bei dalyvaujančios auditorijos.


Švietėjiškos tradicijos Didžiulių dvarelyje

A. Baranausko ir A. Vienuolio-Žukausko memorialinis muziejus

Edukatorius, pasitelkdamas ekspoziciją, pristato Didžiulių šeimos genealoginę schemą, sodybos šeimininkus – knygnešius, šviesuolius, bendravusius su įžymiais šio krašto žmonėmis, sukaupusius didžiulę lituanistinę biblioteką. Per biografijos faktus, parašytus kūrinius, ryšius su kitais Lietuvos šviesuoliais pristatomas Liudvikos Didžiulienės siekis kovoti su prietarais, tamsumu, skleisti žinias. Programos dalyviai apžiūri „Aušros“ numerius, pažymėtus S. Didžiulio bibliotekos ženklu, sužino apie tolimesnį bibliotekos likimą, šios bibliotekos įtaką Lietuvos šviesuomenės ugdymui ir Nepriklausomos Lietuvos idėjos brandinimui bei valstybės kūrimui. Užsiėmimas tęsiamas edukacinėje erdvėje su išlikusiais autentiškais kambario baldais. Susėdę aplink stalą, ant kurio kadaise buvo skirstyta knygnešių atgabenta spauda, programos dalyviai išklauso trumpą spaudos draudimo laikotarpio apžvalgą, išnagrinėjamas stendas, kuriame užfiksuotas knygų kelias nuo spaustuvių Mažojoje Lietuvoje iki Griežionėlių, pažymėti pagrindiniai spaudos draudimo momentai. Vyksta viktorina, kurioje jaunimas, pasidalinęs į grupes, varžosi tarpusavyje, kurie teisingiau atsakys į klausimyną, sudarytą iš svarbiausių spaudos draudimo laikotarpio faktų. Lauke susipažįstama su sodyboje auginamais senoviniais vaistažoliniais ir prieskoniniais augalais, lankytojai gauna dovanų sėklų arba pačių augalų. Skaitoma ištrauka iš Aldonos Didžiulytės-Kazanavičienės prisiminimų apie motiną kaip grožio puoselėtoją. Ant akmeninių laiptų daroma simbolinė nuotrauka. Programa užbaigiama vaišėmis su žolelių arbata iš senoviško virdulio ir Didžiulių sodo gėrybėmis pagal sezoną.


Užsiėmimo metu kviečiama pasinerti į du pasaulius – mokslo ir meno. Pradžioje dalyviai supažindinami su gintaro susiformavimo istorija. Apsilankoma inkliuzų ekspozicijoje.  Žiūrimas pažintinis filmukas "Gintaro miškas" supažindinantis su geologine laiko skale ir prieš 50 mln. metų augusiu gintarmedžių mišku. Akcentuojamas inkliuzų susidarymas. Po to seka meninė užsiėmimo dalis. Visų pirma akvarele liejamas gintaro gabaliuko vaizdas, tai suteikia geros patirties – išbandomos akvarelės technikos galimybės. Vėliau ant išdžiovintos akvarelės pieštuku piešiamas inkliuzas. Kuriant inkliuzo atvaizdą remiamasi išdidintų fotografijų vaizdais ekrane arba inkliuzų piešinių pavyzdžiais.  Pabaigoje surengiama darbų parodėlė – dalyviai kviečiami pristatyti ir apibūdinti savo inkliuzą. Užsiėmimo refleksijai siūlomas nuotaikingas kompiuterinis žaidimas "Inkliuzų medžioklė".

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija


Orientacinis žaidimas „Adomo Mickevičiaus detektyvas“

Kur gyveno, kūrė, o kur buvo įkalintas garsusis poetas? Šio orientacinio žaidimo metu moksleiviai sužinos daugybę įdomių detalių apie A. Mickevičiaus pėdsakus Vilniaus senamiestyje. Laukia įvairios užduotys ir netikėtos vietos. Žaidimo tikslas – pasitelkiant gyvą miesto aplinką supažindinti vaikus su poeto Adomo Mickevičiaus asmenybe bei literatūriniu paveldu. Siekiama supažindinti moksleivius su svarbiausiomis Vilniaus senamiesčio vietomis, glaudžiai susijusiomis poeto gyvenimu ir kūryba; sudominti vaikus įvairiais architektūros, istorinių reliktų, meno elementais ir atskleisti jų sąsajas su A. Mickevičiaus asmenybe; ugdyti vaikų pastabumą, gebėjimą geriau suprasti ir interpretuoti miesto kultūrinę aplinką; iškelti klausimus ir kviesti moksleivius interpretuoti miesto istoriją. Žaidime naudojami metodai: navigavimas remiantis žemėlapiais – vaikai turi surasti kelią iki senamiesčio objektų; užduotys, atskleidžiančios poeto gyvenimo ir kūrybos faktus – istorinių vietų atpažinimas nuotraukose, kryžiažodžių sprendimas, sąsajų tarp vaizdo, vietos, teksto paieška ir kt.; kūrybinės užduotys – literatūrinių priemonių panaudojimas kuriant savus tekstus. Siekiama, jog po žaidimo moksleiviai būtų įgiję daugiau žinių apie A. Mickevičiaus gyvenimą ir kūrybą Vilniuje, jaustųsi geriau pažįstantys istorinę miesto dalį, gebėtų miesto erdves susieti su istorijos įvykiais, geriau atpažintu įvairius istorijos ir kultūros ženklus gyvoje miesto aplinkoje ir būtų motyvuoti toliau tyrinėti juos supančios aplinkos istoriją ir paveldą.


Ar kada nors svajojai, kad Tavo nupiešti piešiniai atgytų? Šio edukacinio užsiėmimo metu ši svajonė gali tapti tikrove! Atėjęs į Lietuvos teatro muzikos ir kino muziejų gerai žinomą pasaką "Bjaurusis ančiukas" galėsi patirti naujai, jai nupiešiant savo iliustracijas ir jas prikelti magišku mirioramos prietaisu.


Edukacija „Išlikimas teatre“ (5-8 klasėms)

„Išlikimas teatre“ yra paslaptingiausia edukacinė programa Alytaus miesto teatre. Dalyviai pateks į netradicinį žiūrovo akims pasaulį. Ekskursijos metu, jie pamatys tikruosius teatro užkulisius, išgirs teatrines legendas bei ugdys savo bendruosius gebėjimus: loginį mąstymą, kūrybiškumą bei atidumą. Dalyvaudami žaidimuose ir viktorinoje mokiniai išmoks ne tik apie teatro istorija, bet ir susipažins su aktoriais ir jų profesija.


Mokyklinio amžiaus vaikų streso įveikos įgūdžių lavinimas

Edukacinės programos tikslas – suteikti paaugliams streso prevencijos ir įveikos kompetencijas, t.y. žinias, įgūdžius, praktinę patirtį, leidžiančią pagerinti savo psichologinę-emocinę būseną, padidinti darbingumą, sustiprinti psichologinį atsparumą ir atpalaiduoti kūrybines galias.

Uždaviniai:
-ugdyti mokinių socialinius emocinius įgūdžius, gilesnį savęs pažinimą, gebėjimą reflektuoti;
-stiprinti mokinių savivertę bei skatinti jų motyvaciją mokytis;
-mokyti mokinius relaksacijos ir kitų streso įveikos technikų;
-skatinti, išlaisvinti kūrybiškumo galias.

Edukacinis renginys išvažiuojamasis, vyksta mokyklos patalpose. Edukacijos 180 min trukmė atitinka 3 pamokas ir 2 pertraukas.

Edukacinė programa suskirstyta į dvi pagrindines dalis:
1) Atliekama komandinė kūrybinė užduotis su iššūkio tikslais, kuri skatina ieškoti kūrybinių sprendimų ir sudaro galimybę patirti sėkmės jausmą visoje klasėje ir tuo kartu pasidžiaugti. Organizuojama diskusija apie gerą savijautą, pristatoma informacija apie laimės neurochemiją, kaip kurti gerą savijautą.
2) Diskutuojama apie stresą paauglystėje, kaip jį atpažinti ir užkirsti kelią jo įsigalėjimui. Edukacijos metu praktiškai mokoma streso valdymo praktikų nusiraminimui, emocijų reguliavimui, psichologiniam atsparumui, kvėpavimo, raumenų atpalaidavimo, penkių pojūčių technikos ir kt.

Edukacija lavina gebėjimą stebėti, reflektuoti savo mąstymo procesą, atpažįnti naudingus ir žalojančius mąstymo būdus, taisyti mąstymo klaidas.

Galutinis praktinio mokymo tikslas – išmoktų technikų įtraukimas į kasdieninį gyvenimą. Gebėjimas suprasti, tinkamai reikšti emocijas - savireguliacija, empatija ir gebėjimas sukurti gerą ryšį, išlaisvina kūrybines galias.

Renginys gali vykti mokyklos salėje ar klasėje, kur yra lengvai stumdomi stalai ir kėdės.

Edukaciją veda psichologė Jolanta Nėjutė, sertifikuota koučerė. 2021 metais yra pravedusi 50 edukacinių renginių 9-12 klasių mokiniams. Nuolat veda mokymus pedagogams.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Socialinė, emocinė ir sveikos gyvensenos kompetencija


Raudondvario grafų Tiškevičių kulinarinės ir gastranominės tradicijos. Makarono istorija.

Ne paslaptis, kad nuo 1819 iki 1925 m. Raudondvarį valdę grafai Tiškevičiai ypatingai garsėjo svetingumu. O XIX a. II pusės – XX a. pr. diduomenės indų servizai, kurių ne vieną turime Raudondvario dvare,  yra iškalbingi, dėmesio verti artefaktai, itin pravartūs  Lietuvos dvarų kultūriniam paveldui tirti bei pažinti. Norėtųsi šį lobį dar labiau išgarsinti ir populiarinti: išsiaiškinti, kas į šiuos aristokratų dubenis, sriubines bei lėkšteles buvo dedama, pilama, kraunama. Mūsų muziejininkų parengta, 7-8 klasių mokiniams skirta edukacija „Raudondvario grafų Tiškevičių kulinarinės ir gastronominės tradicijos. Makarono istorija” kaip tik ir yra skirta senosioms dvaro kulinarijos bei gastronomijos tradicijoms pažinti. Tikimės, kad ji bus pravarti įvairių mokyklinio amžiaus grupių vaikams bei jų ugdytojams, besidomintiems Lietuvos dvarų kulinarinio ir gastronominio paveldo tema.  Nepaneigsi, kad šios dvi sritys mėgėjams pasmaližiauti visais laikais buvo ir bus ypač aktualios.


Žaliasis Koncertas - tai muzikanto ir kompozitoriaus Remigijaus Rančio muzikinė edukacija jaunimui apie ekologiją, tvarumą ir žmogaus poreikių bei gamtos santykį. Koncerte skamba ekologijos ir tvarumo temomis sukurtos autorinės R. Rančio dainos. Repertuare kūriniai apie neatsakingą medžių kirtimą, intensyvų žemės resursų naudojimą, sąmoningą vartojimą, šiukšlių rūšiavimą. Koncerto metu jauniesiems klausytojams siunčiama žinutė, kad tik jie patys yra šio pasaulio šeimininkai ir kreipdami dėmesį į ekologijos ir tvarumo klausimus gali kurti darnesnį ryšį tarp žmogaus poreikių bei gamtos. Nors edukacijos tematika kalba apie negatyvų žmogaus poveikį gamtai, pats koncertas yra smagus, pozityvus ir nuteikia klausytoją optimistiškai. Pagrindinis koncerto kūrinys "Žalia" yra apie mus supantį gamtos grožį.  Kadangi lietuviai nuo seno pasižymėjo ypatingu ryšiu su gamta - ypatingas dėmesys skiriamas Lietuvos legendiniam dainiui iš Dzūkijos krašto - Petrui Zalanskui. R. Rančio kūrinyje skamba tikra, dar iki šių dienų pasakojama istorija, apie tai, kad Petras Zalanskas dainomis sugebėdavo paskatinti augalus vešėti nederlingoje žemėje. Edukacinio koncerto muzikiniai numeriai išsiskiria netradicinių instrumentų bei ritmų panaudojimu. Koncerte bus galima išgirsti gitarlelės, kalimbos, pandeiro, log drum, dumbrelio, fleitų, kachono bei pianino garsus. Kūrinių ritminės idėjos "pasiskolintos" iš Brazilijos bei Afrikos muzikos tradicijų.Visi kūriniai atliekami gyvai naudojant "looper'io" momentinio įrašymo technologiją. Koncertas interaktyvus - daugelyje kūrinių auditorija atliks svarbų muzikinį vaidmenį pritardama balsais ir ritmingais plojimais bei trepsėjimais.Edukacijos sumanytojas Remigijus Rančys yra žinomas muzikantas ir kompozitorius, koncertuojantis Lietuvos bei užsienio scenose. Ankstesnės Remigijaus Kultūros paso edukacijos susilaukė daug dėmesio - buvo atlikta apie 200 edukacijų visoje Lietuvoje.


Spektaklis yra aktualus pradinių klasių mokiniams, nes sudaro daug žaidybinių elementų, kurių dėka jaunasis žiūrovas laisvai gali išreikšti savo kūrybiškumą, individualumą. Mokinys, aktyviai įsitraukdamas į spektaklio veiksmą, gali geriau sukaupti dėmesį, įsidėmėti daugiau informacijos, pozityviau vertinti teatrą, kaip savęs išraiškos formą. Tai interaktyvus lėlių spektaklis, kuriame pagrindinis herojus zuikis Pranas, norėdamas įsigyti draugų iš jų šaiposi, o supratęs kad patyčiomis draugų neįsigys, mokosi artimo meilės ir supratimo, drąsos ir atlaidumo. Spektaklio metu bendraujame su žiūrovais, kartu šokame.


Kiekvienas vaikas yra originalus kūrėjas, o vienas iš būdų išlaisvinti savo kūrybines galias – lipdymas iš molio. Šis senovę menantis keramikos amatas yra puikus būdas vaiko saviraiškai atsiskleisti. Keramikos užsiėmimų metu skatinama mokinio fantazija, lavinami lytėjimo ir regėjimo pojūčiai, pastabumas, plėtojamas gebėjimas realizuoti savo idėjas, analizuoti ir kūrybingai veikti. Keramikos užsiėmimai ugdo mokinių gebėjimą geriau atskleisti savo jausmus, emocijas, fantazijas, padeda atsipalaiduoti. Net ir mažiausi mūsų dalyviai puikiai sukoncentruoja dėmesį ir sukuria originalius, darbelius. Edukacinės programos metu susipažinsime su keramikos istorija, amatu, molio rūšimis, naudojamais įrankiais, glazūromis, sužinosime kaip vyksta visas keramikos kūrinio atsiradimo procesas (nuo mažo šlapio molio gabalėlio iki žėrinčio spalvomis keramikos kūrinio). Ir, žinoma, patys išmoksime pasigaminti keramikinį gaminį. Visi kūrybiniai darbai po pirmojo degimo atiduodami mokiniams. Kiekvienai amžiaus grupei, atsižvelgiant į turimus mokinio įgūdžius ir galimybes, pritaikomas programos sudėtingumas. Edukacinės programos metu lipdoma pagal iš anksto pasirinktą temą. Programos vedamos lietuvių, anglų, rusų kalbomis.


“Myliu tik tai, ką žinau, saugau tik, tai ką myliu”
Konradas Lorenzas

Miškas klasėje, tai miško pedagogika-su mišku susijęs švietimas vaikams, skatinantis mokinius suvokti gamtos įvairovę ir naudą sau.
Dėmesys skiriamas visai miško aplinkai ir pagarbai. Nuo senų laikų miškas minimas žmonijos istorijoje kaip šventa vieta. Miškas apsuptas paskojimais tiek literatūroje, tiek mitologijoje.
Tai vieta bendradarbiavimui su gamta, nuotykių ir pasakų vieta, kūrybos ir vaizduotės šaltinis, ramybės oazė ir natūrali vaistine.
Samanos tampa minkštu patalu, spygliai gydomaisiais vaistais, grybai ir uogos gardžiu maistu.
Pakviesime vaikus klasėje pajusti mišką, pauostyti ir paliesti, kalbėsime apie miško naudą, jo gėrybes ir gamtosaugą. Įtrauksime vaikus į protėvių pasaulį, supažindinsime su pamirštais papročiais ir gamtos naturaliais gydomaisias būdais, skirtingais metų laikais.
Ši edukacija žaismingai, per pasakojimus,uoslę, pojučius, poeziją pateiks dalyviams gamtos mokslus ir gamtosaugos pagrindus.

Savo eiliuotą pasakėlę “Miško talka” iš knygutės “Mano mažasis pasaulis”, kurioje atsispindi meilė gamtai ir jos gyventojams, kuri pamoko vaikučius mylėti ir tausoti gamtą, skaitys autorė Kristina Petkutė-Gregor.

Klaipėdos krašto metai; Lietuvos sostinės Vilniaus ir Gedimino laiškų metai


Švietimo sistemoje, darbo rinkoje ir kitose gyvenimo srityse akcentuojama kūrybiškumo svarba. Kūrybiškumas (kaip vidinė žmogaus savybė) apibrėžiamas, kaip gebėjimas atrasti naujas idėjas, mąstyti savarankiškai, greitai orientuotis probleminėse situacijose, rasti netipinius sprendimus. Edukacijos "Užkurk vėją kalvoje: kūrybiškumo lavinimo dirbtuvės" metu mokiniai sužinos individualaus ir komandinio kūrybiškumo lavinimo metodus, daugelį jų išbandys praktiškai. Dalyviai sužinos, kodėl kartais svarbu neskubėti ir atidėti darbus, kaip sėkmingai parduoti akmenį, apipavidalinti automobilių antenas, užsidirbti nešiojant marškinėlius, greitai atsibusti ryte, kokius akinius ir kvepalus naudoja šunys, kaip kurti pasakas, pavalgyti „aklai“ ir įveikti „Neįmanomą misiją“ užsiimti neurobika ir kaip su kūrybingumu susiję greipfrutai ? Edukacijos metu dalyviai „prasilauš“ kūrybingumo srityje ir šį gebėjimą galės panaudoti užsiimdami kūryba, lengviau mokydamiesi, atlikdami užduotis mokykloje ir susidurdami su gyvenimo iššūkiais.


Viešoji įstaiga Vilniaus keistuolių teatras

Spektaklio tikslas - per teatrinės raiškos formų įvairovę supažindinti mokyklinio amžiaus žiūrovą su šiuolaikiniu teatru,  paskatinti mokyklinio amžiaus vaikų susidomėjimą teatru, jį pateikti patraukliai ir įdomiai, pasiūlant domėjimąsi literatūra bei istorijomis kaip pilnavertę laisvalaikio praleidimo alternatyvą greta kitų šiuolaikinių pramogų.

Aš jus prašau, prašau skausmu pasidalykit

Su tuo, kurs šiandien kenčia. Juk kitu laiku

Aplanko ir kitus klajojanti nelaimė.

-          Aš nesu Prometėjas, bet jei būčiau...

-          Jei Prometėjas būtų aš...

-          Manau, kad Prometėjas buvo...

Beveik visi žinome graikų mitologijos pasakojimus apie apdairųjį ir rūpestingąjį titaną Prometėją, nepaklususį Olimpo dievams ir mirtingiesiems dovanojusį ugnį. O jei reikėtų pačiam ar pačiai būti Prometėjumi, ar išdrįstumei? Kokia būtų tavo prometėjiška istorija?

Trys jaunosios kartos Keistuolių teatro aktoriai – Justina Smieliauskaitė, Matas Pranskevičius ir Jurgis Marčėnas – žiūrovams pristato savąją mito interpretaciją. Besidalindami autobiografinėmis istorijomis, aktoriai narplioja asmeninį santykį su Prometėju ir jo dovana: viltis ir baimes, žavėjimąsi ir gėdą, mokymąsi iš klaidų ir klaidų kartojimą, kurie aplanko susidūrus su ugnimi. Kartu, bekeliaudami po skirtingus istorinius laikotarpius bei besižvalgydami į nūdienę kultūrą, kūrėjai svarsto, o gal esama ir žmogiškųjų Prometėjų? Gal tai tie, kurie net ir žinodami, kad nepaklusus esamai tvarkai patys susilauks nelaimės, ryžtasi aukotis vien dėl kitų galimybės sušilti?

Tiems žmogiškiesiems Prometėjams ir skiriamas šis teatro kūrinys.

Režisierė – Ieva Stundžytė.

Vaidina: Justina Smieliauskaitė, Matas Pranskevičius, Jurgis Marčėnas.

Video projekcijos – Jokūbas Verbickas.

Šviesų dailininkas – Ignas Lungevičius.

Muzika – Aidas Giniotis.

Trukmė – 1 val. 10 min.

Šalčininkų r. sav.; Ukmergės r. sav.; Vilniaus m. sav.; Rokiškio r. sav.; Anykščių r. sav.; Plungės r. sav.; Telšių r. sav.; Mažeikių r. sav.; Radviliškio r. sav.; Šiaulių m. sav.; Pasvalio r. sav.; Kėdainių r. sav.; Panevėžio m. sav.; Biržų r. sav.; Marijampolės sav.; Kretingos r. sav.; Prienų r. sav.; Kauno m. sav.; Jonavos r. sav.; Varėnos r. sav.; Rietavo sav.; Skuodo r. sav.; Panevėžio r. sav.; Alytaus m. sav.; Širvintų r. sav.; Kaišiadorių r. sav.; Molėtų r. sav.; Utenos r. sav.; Elektrėnų sav.; Klaipėdos m. sav.


EBRU menas - tapymas ant vandens pradinukams

Kviečiame į UNESCO paveldą įtrauktą, vieną stipriausių dailės terapijų „Ebru meną“ – tapymą ant vandens! Skambant senovinei fleitai ir sklandant rytietiškų kvapų gūsiams, keliausime „Ebru“ istorijos laikotarpiais, po kurių pradėsime tapymo ant vandens procesą, skatinantį kūrybiškumą, atsipalaidavimą  ir emocinę raišką.

Edukacijos metu didesnis dėmesys bus skiriamas mokinių emocinės savijautos stabilizavimui bei pasitikėjimo savimi ugdymui. Remiantis nutapytais kūriniais, bus atlieka trumpa klasės piešinių analizė, juk „Ebru“ - tai sielos atspindys.


Lai pirmoji pažintis su Jonu Basanavičiumi prasideda dalyvaujant nuotaikingame protų mūšyje jo gimtinėje! Čia ne tik sužinosite daug įdomių faktų apie tautos patriarcho gyvenimą ir nuopelnus, bet ir smagiai praleisite laiką: kartu skaitysime ištrauką iš šaunios Ryčio Daukanto knygos „Jonas Basanavičius – barzdota varna“, kalbėsimės, atsakinėsime ir žaisime, o iškeliaudami namo jūs jau galėsite drąsiai atsakyti į klausimą: koks gi buvo tas Jonas iš Ožkabalių?


Edukacinis užsiėmimas „Pažink rašytoją“ (Nuotolinė paslauga)

Edukacinė programa „Pažink rašytoją“, skirta vyresniųjų klasių (8–12) moksleiviams. Pradžioje moksleiviai trumpai supažindinami su Joniškio krašto rašytojais ir jų kūryba. Edukacinei programai pasirenkami žymiausi kūrėjai: Jonas Avyžius, Jolita Skablauskaitė ir Marius Katiliškis. Moksleiviai supažindinami su Jono Avyžiaus memorialinė ekspozicija ir Jolitai Skablauskaitei skirta nuolatine paroda. Moksleiviams pasiūloma pasitikrinti žinias interaktyviame žaidime-viktorinoje „Pažink rašytoją“. Naudojant programą „Kahoot“ pateikiami klausimai, citatos, kūrinių pavadinimai, apibūdinimai, datos, daiktai – reikia juos teisingai priskirti rašytojams: J. Avyžiui, J. Skablauskaitei ar M. Katiliškiui. Moksleiviai gali žaisti individualiai arba komandomis (po 2–3 žmones). Programos tikslas – supažindinti moksleivius su žymiausiais Joniškio krašto rašytojais, skatinti jų domėjimąsi literatūra ir knyga. Žaidimo laimėtojams bus išsiųstos virtualios padėkos ir diplomai.


Skambančios pilys ir keliaujantys muzikantai. Akustinis Sauliaus Petreikio koncertas (7-12 kl.)

Pilys ir dvarai slepia ne tik slaptas istorijas, mitus, bet ir tūkstantmečius menančią muziką. Muzika visada skambėjo pilyse. Įvairios šalys turėjo skirtingas dvarų kultūras. Artimųjų rytų didikai mėgo visai kitokią muziką nei vertino Lietuvos aukštuomenė. Be to, skirtingose šalyse vyravo ir iki šiol tradicinėmis yra laikomos labai skirtingos dermės: Indijos, Irano ar Kinijos muzikos mokymasis skiriasi tarpusavy, bet dar labiau nuo vakarietiškos muzikos dermės, sąskambių ir kultūros. Instrumentai ir atskiri solo sąskambiai skirtumus įkūnija, tačiau muzika juos tarsi išlygina, padeda suprasti ir įsisavinti tai, kad skirtumai tik papildo vienas kitą ir sudomina. Todėl šis Sauliaus Petreikio koncertas tai kartu ir kultūros bei istorijos pamoka, skirtingų akcentų įsisavinimas ir sąsajų pastebėjimai. Tai daugiau nei tik muzika, tai skirtingų kultūrų surišimas į harmoningą pasaulį, pilną garsų ir pojūčių, kur pilys (gal iš smėlio, gal iš mūro) ir dvarai atgyja senųjų instrumentų pavidalu, tiek keliaujant į mūšį, tiek linksminantis, o gal išlydint draugą į kelionę. Muzika ir jausmai.


EDUKACINIS UŽSIĖMIMAS DRAUGIŠKI POJŪČIAMS. JŪROS DUGNAS

Ką vaikai supras? Edukacijos dalyviai per specialiai asmenims su intelekto sutrikimu / psichosocialine negalia sukurtą edukaciją pasitelkdami pojūčius (klausos, regos, lietimo)  pažins, kas sudaro jūros dugną, kokie gali būti jūros dugno paviršiai, supras, kad jūros dugną dengia ne vien smėlis, žvyras, ar akmenys, bet jūros dugnas yra skirtingų rūšių gyvūnų buveinių vieta.
Ką veiksime? Edukacijos dalyviai pirmiausia supažindinami su naro reikmenimis ir naro veikla, tokiu būdu per asociacijas ir tyrinėjimą atskleidžiama jūros dugno tema bei užduotys.  Kartu su edukatoriumi ir lydinčiais asmenimis keliaujama atrasti, pamatyti, paliesti ir patirti gyvus jūros dugno eksponatus, minkštuosius ir kietuosius koralus, ir  tuo pačiu taktiliniu būdu tyrinės liečiamus eksponatus – jūros dugno gyvūnų atliejas ir kriaukles. Lytėjimo, regos ir klausos pojūčių kombinacija padės dalyviams įsisavinti informaciją ir grįžus į edukacinę klasę patiems sukurti jūros dugną. Praktinės kūrybinės užduoties metu dalyviai, kartodami Akvariume matytą, girdėtą ir pajaustą informaciją kuria savo jūros dugną.  Per taktilinių paviršių įvairovę bus siekiama perteikti  jūrų dugno įvairovę. Naudojami specialiai edukacijai sukurti akvariumai, ir natūralūs lietimui pavaldūs eksponatai (koralai, akmenys, kriauklės, jūrų žvaigždės), natūralios gamtos medžiagos. Praktinės užduoties metu dalyviai lavins savo kūrybiškumą, darbą grupėje. Patyriminė veikla padės ne tik įtvirtinti įgytas žinias, bet kartu stimuliuos sensorinius pojūčius, nurims ir atsipalaiduos. Visa tai prisidės prie psichinės gerovės didinimo.


Kultūrinė edukacinė programa - ekskursija „Ką mena Gedimino prospektas?“ Gedimino prospektas – pagrindinė Vilniaus
gatvė. Istorijoje keitėsi ne tik gatvės pavadinimas, vėliavos, paradų šūkiai ir paminklai. Keitėsi architektūros stiliai,
kultūriniai renginiai ir tradicijos, spalvos ir muzika. Ekskursijos metu sužinosite apie škotą Williamą Hastie, kuris prieš du
šimtus metų suprojektavo šį pirmąjį miesto prospektą, apie paminklus ir vardus keitusias V. Kudirkos ir Lukiškių aikštes.
Užeisime į Mokslų Akademijos būstinę ir į jos posėdžių salę, kurioje 1988 m. įvyko Sąjūdžio iniciatyvinės grupės pirmasis
susirinkimas. Užsuksime į Lietuvos banką, kurio istorija susijusi su garsaus mecenato, daug nuveikusio Vilniaus labui
Juozapo Montvilos vardu. Programos metu išgirsite apie bankų, teatrų, kino teatrų metamorfozes, sužinosite apie dingusias ir
vėl atsiradusias skulptūras, pamatysite skulptūrą nulietą iš monetų. Pasiekę Nepriklausomybės aikštę, pabandysime
įsivaizduoti jos praeitį: lentpjūvių rajonas su rąstų stirtomis ir sieliais Neryje - cariniais laikais, stadionas ir čiuožykla
sovietmečiu, barikados, laužai ir minios patriotų Nepriklausomybės atgavimo ir gynimo metais. Atskleisime kaip Gedimino
prospekte atsispindėjo Lietuvos ir Vilniaus istorijos pervartos ir kultūrinis gyvenimas šių pervartų šviesoje. Domėsimės
Lietuvos ir Vilniaus istorija bei kultūra, mokysimės skaityti istorijos ženklus miesto gatvėse ir pastatuose; stiprinsuime
patriotinę savimonę; mokysimės atpažinti istorinius architektūros stilius (istorizmas, secesija, sovietinis modernizmas).
Medžiaga pateikiama per gyvus, intriguojančius, dramatiškus arba linksmus epizodus, per sąsajas su žymių, nusipelniusių
žmonių vardais. Priemonės: Senojo prospekto nuotraukos ir planai, su tema susijusių asmenybių portretai, užduotys greitam
apmąstymui ir atsakymui. Aktyviai įsitraukdami į kritinį mąstymą skatinančias veiklas, pagal jiems pateiktą vizualią
medžiagą mokiniai ugdys savo kūrybiškumą.

Lietuvos sostinės Vilniaus ir Gedimino laiškų metai

Pažinimo kompetencija; Pilietiškumo kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Senieji lauko žaidimai ,,Vaikai dunda, žemė bunda'' (5-8 klasėms)

Edukacinis užsiėmimas „Vaikai dunda, žemė bunda“  vyksta pasiturinčio ūkininko aukštaitiškos sodybos erdviame kieme.
Moksleiviai žaidžia judrius, greitus, ištvermės, sumanumo, reakcijos ir fizinių jėgų reikalaujančius senovinius  žaidimus, kuriuos galima improvizuoti ir pritaikyti šiuolaikinėje aplinkoje.
 Dauguma  naudojamų priemonių yra pagamintos muziejuje, iš parankinių medžiagų ir pačių edukatorių sukurtos: skirtingo storio bei ilgio virvės-sumanumo, vikrumo, stiprumo ir ištvermės rungtims. Trijų rūšių mediniai kojukai, arkliukai, porinės vasaros slidės, vežimaičiai, meškerės, botagėliai, paprastos lazdos, šiaudinės skrybėlės, mediniai ir virveliniai lankai mėtymui, medžiaginiai, rankų darbo kamuoliai, autentiškos, mūsų amatininkų pagamintos, vytinės juostos.
  Susipažinus su dalyvių galimybėmis kliūčių ruože, kuris yra  80 m. ilgio iš įvairių formų ir dydžio lentų bei pagalių, sutvirtintų į lieptelius, medinių rąstų, kopečių, kelmų, išdėstytų ratu, yra  organizuojami žaidimai/varžybos po vieną ir grupėmis: jojimas mediniais arkliukais, ėjimas kojukais  (visomis trimis kojūkų rūšimis) ir dvivietėmis vasaros slidėmis, lankų mėtymas, kumeliuko šokdinimas, diferencijuojant pagal amžiaus grupes ir dalyvių pageidavimus.
	Žaidimų edukacijoje pateikiami senoviniai žaidimai turi didžiulį teigiamą poveikį paauglių vystymuisi: skatina fizinį aktyvumą, kuris labai svarbus paauglių sveikatai ir bendrai gerovei, reikalauja strateginio mąstymo ir problemų sprendimo. Žaisdami su bendraamžiais ugdo bendravimo ir komandinio darbo įgūdžius, mokosi bendradarbiauti ir spręsti konfliktus.  Kuria savo taisykles ir žaidimo formas, kas skatina kūrybiškumą ir inovatyvumą. Padeda susipažinti su savo kultūra ir tradicijomis, ugdydami pagarbą savo šaknims. Visa tai prisideda prie paauglių asmenybės vystymosi ir padeda jiems tapti subalansuotais ir savarankiškais suaugusiais.
Edukaciją galima pritaikyti fizinio ugdymo, etninės kultūros bei socialinio ir emocinio ugdymo pamokoms.


Edukacinė programa "Plėšriųjų paukščių pasaulis"

Edukacinė programa apie plėšriuosius paukščius yra pritaikyta 0–12 klasių mokiniams ir skirta ne tik gamtos pažinimui, bet ir kultūrinės savimonės ugdymui. Programa supažindina vaikus ir jaunimą su plėšriųjų paukščių biologija, ekologija, jų svarba ekosistemai bei išsaugojimo būtinybe. Tačiau svarbus akcentas – plėšriųjų paukščių kultūrinis paveldas. Mokiniai sužino, kaip šie paukščiai buvo svarbūs žmonijos istorijoje, simbolizavo jėgą, laisvę ir buvo naudojami medžioklėje. Dalyviai susitinka ne tik su srities specialistais, jiems pristatomi vykdomi unikalūs moksliniai tyrimai, bet ir patys gyvi, apmokyti plėšrieji paukščiai.
Programa atskleidžia, kaip paukščių apsauga yra susijusi su šiuolaikiniu kultūriniu sąmoningumu ir mūsų atsakomybe prieš gamtą.

Veiklos pritaikomos skirtingoms amžiaus grupėms. Mažesniems vaikams siūlomos kūrybinės užduotys, piešimo ir paukščių stebėjimo veiklos, o vyresniems mokiniams – gilesnės diskusijos apie gamtosaugą, paukščių apsaugos iššūkius ir jų sprendimo būdus. Praktiniai užsiėmimai, grupiniai projektai ir diskusijos lavina mokinių kritinį mąstymą, kūrybiškumą bei bendradarbiavimo įgūdžius.

Programos tikslas – ugdyti atsakingą požiūrį į gamtą ir kultūrą, mokslą, skatinti sąmoningą santykį su gamtos ir kultūros paveldu, taip formuojant jaunosios kartos supratimą apie tvarumą ir gamtos apsaugos svarbą kultūriniame kontekste.

Programa leidžia praleisti laiko ne tik patalpoje, bet ir gamtoje, gryname ore, vyksta visais metų laikais.


Daugyvenės kultūros istorijos muziejus - draustinis

Pažintinė edukacija Kleboniškių kaimo buities muziejuje kvies užsiėmimo dalyvius pažinti kultūros paveldą. Edukacinis užsiėmimas vyks Kleboniškių kaimo buities muziejuje – išskirtiniame kultūros paveldo objekte, vietovėje, pripažintoje geriausiai atspindinčia savitus Aukštaitijos regiono kraštovaizdžio bruožus. Muziejaus ekspozicijos supažindina su XIX–XX a. pradžios kaimo buitimi, etnine lietuvių kultūra bei gatvinio-rėžinio kaimo kraštovaizdžiu. edukacinio užsiėmimo dalyviai susipažins su XIX a. ir XX a. pradžiai būdingais kaimo pastatais: gryčiomis, klėtimis, klojimais ir kitais pastatais, kurie atspindi Aukštaitijos regiono liaudies architektūros tradicijas; 1884 m. statytu Kleboniškių kaimo vėjo malūnu; muziejaus pastatuose įrengtomis interjero ekspozicijomis, ąsočių, bezmėnų, sviestmušių, ližių, linų šepečių, motorų, svarstyklių, oblių kolekcijomis; kaimo gyventojų buitimi, darbais, tradicijomis ir papročiais.


Edukacinės programos „Meilė, džiazas ir velnias“ metu Juozo Grušo namuose-muziejuje su moksleiviais atidžiau pažvelgsime į Juozo Grušo tragikomediją „Meilė, džiazas ir velnias“. Autentiškoje aplinkoje, kurioje rašytojas sukūrė brandžiausias savo dramas, kalbėsime apie Juozo Grušo asmenybę, gyvenimo kelią, nuvedusį rašytoją link dramaturgijos. Nagrinėsime laikmečio kontekstą, socialines kūrinio atsiradimo aplinkybes, aptarsime autoriaus pasaulėžiūrą ir vertybes. Tyrinėsime ekspoziciją, susijusią su pjese „Meilė, džiazas ir velnias“ (rankraščiai, fotografijos, meno kūriniai, teksto fragmentai, afišos). Naudodami skaidres, darbą grupėse, analizuosime iki šių dienų aktualią Juozo Grušo tragikomediją, pagrindinius jos personažus, aktualias sąvokas. Viso užsiėmimo metu moksleiviai bus įtraukiami į diskusiją, susijusią su kūriniu. Peržiūrėję R. Banionio filmo „Džiazas“ (1992 m.) ištrauką, moksleiviai atsakys į klausimus, paruoštus pagal matytą epizodą. Grupėse atliksime užduotį apie pagrindinius pjesės veikėjus. Pasiskirstę vaidmenimis, skaitysime ir aptarsime dvi pjesės ištraukas. Edukacinę programą užbaigsime su klausimais, apibendrinančiais temines kūrinio linijas ir priežastis, nulėmusias pjesės populiarumą, aktualumą.


Edukacinė programa  „Žemaičio rudens darbai“ vyksta Platelių dvaro sodybos tradicinių amatų centre. Edukatorė 1,5 val. trukmės programoje mokinius supažindina su tarpukario Lietuvos kaime gyvenusio žemaičio rudens darbais (bulviakasiu), tradiciniais kaimo mažosios architektūros elementais (tvoromis) ir pan. Pažintis vyksta per neįprastas, tačiau labai įdomias praktines užduotis ir žaidimus. Mokiniai turi įsikūnyti į prieš šimtmetį gyvenusio, užsispyrusio žemaičio vaidmenį ir išmainę patogius batus į klumpes sudalyvauti teatralizuotame bulviakasyje. Edukacinė programa bus ne tik pilna juoko ir naujų potyrių, bet ir taps puikia proga kultivuoti kogniciją: sužinoti naujų, dar negirdėtų žodžių, terminų... Ne kiekvienas žino, kas yra „krežis“, „kapčius“ ar „žiogris“, kaip švenčiamos „nubongos“ ir kas per įdomybė yra duonos sriuba, „ubagyne“ vadinama.


Asambliažo kūryba – puikus įrankis ir įrodymas, kaip saugant aplinką, galima tuo pačius daiktus prasmingai panaudoti kelis kartus. Šio edukacinio užsiėmimo tikslas – prisidėti prie laisvai kuriančios asmenybės, diegti tvarumo principą, skatinti būti mažesniais vartotojais – didesniais kūrėjais. Tvarus pasaulis neįmanomas be darnios asmenybės. Meno aplinka yra puiki erdvė nurimti, pažinti save ir auginti vidinės pilnatvės jausmą. Teorinėje užsiėmimo dalyje bus pristatytos dailininko Alfonso Čepausko galerijos ekspozicijos, analizuojami eksponuojama lakštinė ir mažoji grafika, iliustracijos ir ekslibrisai, kamerinės medžio ir mažosios metalo bei miniatiūrinės akmens skulptūros, eskizai, tapyba ir kitokie meno žanrai, autoriniai, personalinių parodų ir kiti leidiniai, aptariama ši daugiaplanė autoriaus kūryba. Taip pat bus supažindinama su asambliažo technika, atskleidžiamas grafikos technikų išskirtinumas ir modernumas. Praktinėje edukacijos dalyje dalyviai patys taps menininkais ir kurs asambliažą, suteikiant nevaržomą kūrybinę laisvę ir išlaisvinant vaizduotės klodus. Dalyviai ant gautos plokštumos klijuos daiktus, naudos spalvų paletę nemeniniams objektams, taip suteikdami daiktams kitą prasmę meno kūriniuose, kuriuos analizuos neapsiribojant išankstinėmis nuostatomis. Sukurtas asambliažas, praplės suvokimą apie meninę vertę, kūrybinį potencialą ir kiekvieno dalyvio išskirtinį savitumą.


Orientacinis maršrutas „Tarpukario Laisvės alėjos kultūra“

Šis orientacinis žaidimas vyksta Kauno Laisvės alėjoje. Moksleivių komandos, pagal duotas užuominas, Kauno tarpukario pastatų nuotraukas ir įdomius tose vietose vykusių istorinių faktų aprašymus, turi atrasti, kur minimos kultūros, istorijos, architektūros, turizmo vietos šiuo metu yra Kaune. Dalyviai, atradę tarpukario restoranus ir kitas vietas, kur lankydavosi bohemos atstovai, sužinos ir intriguojančių istorijų bei atliks papildomas kūrybines, logines ar edukacines užduotis. Tai puiki galimybė susipažinti su Kaunu iš arčiau: pajusti istorišką miesto dvasią, išgirsti dėmesį prikaustančių legendų! Komandose žaidžia po 5 - 10 moksleivių. Iš viso gali dalyvauti šešios komandos, išbandydamos skirtingus orientacinio maršrutus. Žaidimą laimi daugiausiai vietų suradę, ir daugiausiai taškų surinkę dalyviai. Žaidime iš viso yra nuo 5 iki 10 punktų. Žaidimo sudėtingumo lygis parenkamas pagal moksleivių amžių. Šiame žaidime bus įdomių iššūkių ir netikėtumų tiek kauniečiams, tiek ir miesto svečiams. Žaidimo trukmė yra 2 val. Žaidimo metu naudojami asmeniniai išmanūs telefonai su interneto prieiga (komandai reikalingas bent vienas išmanus telefonas).


Kai plunksna kutena sielą (nuotolinis seminaras)

Kodėl urvinis žmogus pradėjo braižyti ant uolų piktogramas, niekas tiksliai pasakyti negali, bet tai pakeitė visą žmonijos istoriją. Įamžinti istorijos faktus, perduoti žinias ir netgi lavinti žmogaus abstraktųjį mąstymą – visos šios funkcijos raštui būdingos nuo pat jo atsiradimo, o štai norint raštą naudoti kaip emocinės pagalbos priemonę, reikia išmanyti techniką. Ši technika ir bus išbandyta per užsiėmimą.


Edukacija “Superherojai”, tai įtraukties didinimo priemonė, kuri įgyvendinama klasei dalyvaujant interaktyviame, pačių kuriamame spektaklyje su negalią turinčio savanorio ir profesionalaus pedagogo pagalba. “Superherojų” tikslas prisidėti prie sklandesnio įtraukiojo ugdymo įgyvendinimo, patyčių ir diskriminacijos mažinimo, todėl savo užsiėmimą skiriame pačių mažiausių mokyklų ugdytinių atvirumo ugdymui.
Vaidinimo metu vaikai ne tik susipažįsta su negalią turinčiu asmeniu, bet kartu su juo mokosi kurti “už ribų”. Ar išdrįsite sudalyvauti spektaklyje, kurio metu užrištomis akimis turėsite galimybę pajusti neregio gyvenimo subtilybes? Ar praradus vieną pojūtį jums atsivers kitoks pasaulis? Išbandykite save aktoriaus su supergaliomis vaidmenyje ir atraskite, kodėl kiekvienas mes galime vadintis superherojumi.


Kalvystės edukacijos  svarba- plėsti edukacijos galimybes, įveiklinti senuosius, primirštus amatus.
Puoselėti etninės tapatybės išsaugojimą per suteiktas žiniais.
Tikslas: maksimaliai suvokti geležies kelią: per istorines žinias, senajį kalvystės amatą.
Renginio formatas- interaktyvi edukacija: pažintis, žinios, pats dalyvio veiksmas- pabandymas kalti geležį, suprasti, pajausti, kaip ji formuojasi.
Supažindinti edukacijos dalyvį su mažai žinomomis geležies amato senosiomis technologijomis.
 Svarbi kultūrinė vertė- šiandienos kontekste, sumodernintoje kasdienybėje.
 Tai sąntykis šiandienos ir senovės: išsamus susipažinimas, suvokimas, pajautimas. Svarbus reflektuojantis dalyvio sąntykis su aplinka per puoselėjamą senąjį amatą.
Reflektuoti su besidominčiu dalyviu. Suteikti galimybę pažinti technologijos aspektus.
 Edukacijos vienas iš pagrindinių tikslų  yra ugdyti ir skatinti jaunosios kartos tvarų sąntykį su supančia aplinka.
Kalvystės edukacija susideda iš dviejų dalių: teorinė ir praktinė.
Profesionalus  kalvis Martynas Stankus , Stankų kalvėje, Mažeikiuose demonstruos kalvystės procesą, dalyviai galės nusikalti vinį , ar kokį suvenyrą.  Dalyviai mokinsis įskelti ugnį skiltuvo pagalba.
Taipogi bus išsami teorinė dalis apie geležį.
Bus  pristatyti ginklai, šarvai įvairaus laikotarpio, papasakojima apie jų gamybą, patį procesą.

Edukaciją atliks profesionalus 6 kartos  kalvis, ginklų rekonstruktorius Martynas Stankus.


„Chaimo Frenkelio odos dirbtuvės. Rožės žiedas"

Rožė – gėlė, turinti paslaptį, sudėtingas simbolis, galintis reikšti įvairius dalykus. Chaimo Frenkelio vilos parkas Šiauliuose itin garsus savo gausiu rinktinių veislių rožynu, todėl Šiaulių „Aušros“ muziejus kviečia rožės žiedu grožėtis ne tik šiltuoju metų laiku, bet ištisus metus! Naujoje Chaimo Frenkelio odos dirbtuvėlių edukacinio užsiėmimo metu „Rožės žiedas“ galima pasigaminti sau mielą odinį rožės žiedą, sagę ar plaukų papuošalą. Kiekvienas edukacijos dalyvis iš edukacijos išsineš net po du savo pasigamintus papuošalus, todėl tai puikus būdas pradžiuginti ne tik save, bet ir savo artimąjį ar mylimą draugą. O galbūt neturite kur švęsti savo gimtadienio ar mergvakario? Ši edukacija patiks tiek mažiems, tiek dideliems, todėl ji ypač tinkama smagiems, kūrybiškiems ir jaukiems susitikimams.


Kiekviena pasaulio šalis turi savo sostinę. O mūsų brangios Lietuvos - Vilnius! 700 metų jubiliejaus proga norime pagerbti šį mūsų miestą ir parodyti vaikams, koks Vilnius yra ypatingas, kupinas veiksmo, meno, įkvėpimo, istorijos ir netikėtų atradimų. Juk neveltui apie miesto įkūrimą byloja Geležinio vilko legenda. VILNIUI 700! Praktinė Vilniaus pažinimo edukacija konstruojant su LEGO - edukacija skatina pažinti ne tik savo šalį kultūrą, vertinti ir tausoti esantį paveldą. Taip pat tema plečia mokinių kultūros supratimą, jų išskirtinumą bei siekia, kad mokiniai teigiamai vertintų bei jaustų norą išsaugoti savas tradicijas. Edukacijos metu mokiniai naudodami savo kūrybingumą susipažins su Vilniaus miesto kultūros paveldu juos konstruodami.


Edukacinė ekskursija „Kauno gatvės menas“

Ar pažįstate šiuolaikinį Kauno miestą? Jis pilnas kultūros! Jis pilnas gatvės meno kūrinių! Atraskime juos kartu! Nustebsite, kiek originalių ir įdomių freskų, skulptūrų ar meninių instaliacijų dar nesate matę... O juk tai – naujasis Kauno veidas! Pagrindinis edukacinės ekskursijos tikslas – supažindinti moksleivius su Kauno mieste esančiais gatvės meno kūriniais, atskleisti jų vertę ir ugdyti kultūrinį sąmoningumą. Edukacinės ekskursijos uždaviniai: supažindinti mokinius su gatvės meno piešiniais, skulptūromis ir instaliacijomis Kauno mieste; sudominti mokinius įvairiomis gatvės meno formomis; įtraukti vaikus į miesto tyrinėjimą; ieškant atsakymų į pateikiamus klausimus ugdyti vaikų pastabumą ir gebėjimą orientuotis mieste. Ekskursijose naudojami metodai: gyvas pasakojimas, vaikštant pėsčiomis po Kauno senamiestį ir Naujamiestį; teminė vizualinė medžiaga (gatvės meno kūriniai, įvairios nuotraukos, žemėlapiai); interaktyvios užduotys, klausimų atsakymų žaidimai, žemėlapio pažinimas. Siekiama, jog po ekskursijos mokiniai būtų įgiję daugiau žinių apie įvairias gatvės meno formas, susipažinę su Kauno miesto gatvės meno kūriniais, suvoktų jų vertę, būtų motyvuoti ir ateityje tyrinėti tiek Kauno, tiek savo gyvenamosios vietovės aplinką.


Marijampolės krašto ir Prezidento Kazio Griniaus muziejus

Tai kūrybinis, integracinio pobūdžio užsiėmimas, kuriame persipina etninė kultūra, socialinis ugdymas ir menas. Nors prieš 100 metų tėvų nuostatos buvo aiškios: „kad vaikui reikia dirbti, o ne žaisti“, visgi daugiausiai žaislų turėdavo piemenukai, kurie gyvuliukų poilsio metu patys juos ir pasigamindavo. O labiausiai paplitę buvo žaisliukai molinukai – molinės gyvūnų figūrėlės. Užsiėmimo metu vaikai skatinami stebėti ir analizuoti savo gyvenamąją aplinką, aptariamos dabartinės vaikų pareigos ir laisvalaikis, lyginama su tradicinio Lietuvos kaimo vaikų laisvalaikio ir pareigų sampratomis. Ir čia kyla klausimas: kokie yra ir kokie buvo mėgstamiausi vaikų žaislai? Pažintinė dalis vyksta muziejaus etnografinėje ekspozicijoje, kur dalyviai apžiūri ir tyrinėja muziejuje saugomų molinių žaisliukų, skulptūrėlių kopijas, nagrinėja jų išvaizdą, pagrindines kūno dalis, išsiaiškina kas lemia, kad arklys yra arklys, o ožys yra ožys ir kuo jie vienas nuo kito skiriasi. Vėliau pasitelkdami teatrinės raiškos priemones atpažinsime ir išreikšime įvairias gyvūno kūno pozas, emocijas ir charakterį. Taip pasiruošę vyksime į edukacinę klasę, kur didžiąją užsiėmimo dalį skirsime kūrybai, mokysimės skulptūrinės lipdybos iš molio pagrindų, formuosime ir jungsime atskiras gyvūno detales ir sukonstruosime savo žaisliuką – molinuką. Šioje dalyje pasinersime į tikrą kūrybinį nuotykį, kur pradžioje pasirinktas lipdyti arkliukas galiausiai gali virsti lama, o kačiukas – mažu šuneliu.


Šio užsiėmimo metu vaikai taikydami skirtingas kūrybiškumo technikas sužinos apie kūrybos kultūrą. Diskutuos apie jiems žinomus menininkus, jų darbus, išbandys kūrėjo vaidmenį.
vaikai bus supažindinti su 5 skirtingomis kūrybiškumą skatinančiomis technikomis. Jų pagalba sužinos kaip galima kurti, kai nežinai nuo ko pradėti, kaip prisišaukti įkvėpimą, kaip kuria menininkai ir kas yra kūrybiškumas.
Vaikai bus skatinami diskutuoti kūrybiškumo tema, atsikratyti stereotipų, kad nemoka ar negali kurti.
Kiekvienas pristatys savo kūrybinius eksperimentus ir pasidalins, su kokiais sunkumais susidūrė, ką išmoko.


Angelas iš linų pluošto (IŠVAŽIUOJAMOJI)

Edukacinio užsiėmimo metu, pasigaminę angelą iš linų pluošto, moksleiviai jį suvoks ne tik kaip dekoratyvinį elementą, bet kaip etninių tradicijų įprasminimą pritaikant jas šiandienoje. Užsiėmimo uždaviniai: 1. Supažindinti su tradiciniais lino auginimo, paruošimo ir apdirbimo procesais Lietuvoje nuo seniausių laikų iki šiandienos pasitelkiant video medžiagą (video filmų ištraukos „Lino kelias“, „Linelio istorija“). 2. Realiai pademonstruoti tarpinius lino gamybos proceso produktų pavyzdžius (lino pluoštas, pakulos, spaliai ir kt.). 3. Pristatyti plačias lino produktų panaudojimo buityje galimybes (pateiktys, vizualinė medžiaga). 4. Supažindinti su Angelo muziejaus eksponatais – angelais, pagamintais iš natūralių medžiagų (eksponatų pavyzdžiai). 5. Surengiant viktoriną, analizuoti platų lino produktų panaudojimo galimybių spektrą nuo kasdieninio vartojimo produktų iki sukurtų meno kūrinių. 6. Pasitelkiant pateiktus lino produktus, susikurti unikalų meno kūrinį - angelą iš lietuviško lino pluošto. 7. Atliekant refleksiją, apžvelgti moksleivių asmeninę patirtį, įgytą užsiėmimo metu.


Dirbtuvėlės „Kas yra herbas? Pasigamink Plungės herbą pats“

Edukacijos dalyviai susipažins su Lietuvos valstybingumo istorija per valdovų ženklus - heraldiką. Dalyviams bus demonstruojami Lietuvos didikų, miestų, valstybių herbų pavyzdžiai, o istorinis pasakojimas nukels į šarvuotų riterių laikus. Užsiėmimo metu bus pristatoma Europos heraldikos istorija ir herbo sudarymo pagrindai. Praktinėje dalyje kiekvienas dalyvis pats pasigamins Plungės miesto herbą (Tai magnetas, kuris bus puikus suvenyras)